eMachobeni is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika. "Hoofplek eMachobeni". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Bob Balaban (gebore 16 Augustus 1945) is 'n Amerikaanse akteur, regisseur, en vervaardiger.


Barney Furey (7 September 1886 – 18 Januarie 1938) was 'n Amerikaanse akteur en skrywer. Hy was bekend vir sy rolle in die rolprente Tyrant of Red Gulch (1928) en The Law Rides (1936). 1916: A Stranger from Somewhere 1917: Feet of Clay 1917: The Faucet 1918: The Iron Test 1918: True Blue 1918: Western Blood 1921: Headin' North 1921: The Man Trackers 1921: Terror Trail 1922: Four Hearts 1924: The Loser's End 1925: Cactus Trails 1925: Ranchers and Rascals 1925: The Trouble Buster 1925: The Empty Saddle 1925: Dangerous Fists 1926: The Mile-a-Minute Man 1926: Mystery Pilot 1926: Stick to Your Story 1927: Splitting the Breeze 1927: Tom's Gang 1928: Tyrant of Red Gulch 1928: Captain Careless 1928: Lightning Speed 1929: The Drifter 1929: Gun Law 1929: Idaho Red 1929: The Pride of Pawnee 1936: The Law Rides Barney Furey in die Internet-rolprentdatabasis


Johnnie Davis (11 Mei 1910 – 28 November 1983) was 'n Amerikaanse akteur. Hy was bekend vir sy rolle in die rolprente Garden of the Moon (1938), Cowboy from Brooklyn (1938), You Canot Ration Love (1944), en Hollywood Ending (2002). 1937: Over the Goal 1938: Garden of the Moon 1938: Cowboy from Brooklyn 1938: Brother Rat 1938: Mr. Chump 1939: Sweepstakes Winner 1944: You Canot Ration Love 2002: Hollywood Ending Johnnie Davis in die Internet-rolprentdatabasis


Reuters is 'n internasionale nuusagentskap met meer as 2 500 joernaliste in byna 200 lande. Hulle hoofkantoor is in Londen in die Verenigde Koninkryk. Reuters was tot 2008 'n onafhanklike maatskappy, die Reuters Group plc, wat ook finansiële markdata verskaf het. Sedert die Thomson Corporation hulle in 2008 oorgekoop het is hulle deel van Thomson Reuters. Reuters is op 9 Julie 1851 in Londen deur die Joodse immigrant Paul Julius Reuter gesig. Hy was van Duitsland afkomstig en die seun van die beroemde rabbie Reuter van Kassel. Hy versorg finansiële beriggewing vir beurse en beleggers in Parys, Brussel en Aken. Later versorg hy ook nie-ekonomiese nuus en open kantore in ander Europese lande en die Verenigde State. In 1925 verkry die nasionale Britse Persburo 'n meerderheidsbelang in Reuters. Tydens die Tweede Wêreldoorlog kom die neutraliteit van die persburo as gevolg hiervan onder sterk druk. Daarna word die buro in 1941 tot 'n selfstandige maatskappy omvorm. Reuters Media voorsien tans die gedrukte pers sowel as die oudiovisuele media van artikels en verslae. Wêreldwyd het Reuters byna 200 kantore en 17 000 werknemers. Finansiële beriggewing is steeds die nuusdiens se belangrikste fokus.


Die Nonnetjie-uil (Tyto alba) is 'n uil met 'n hartvormige, wit gesigskyf en buitengewoon klein swart ogies. Uiteenlopend, van woestyne tot klam savanne. Dit word dikwels aangetref naby mense se huise en in mensgemaakte strukture soos voerskure, vandaar die Engelse naam Barn owl. Wisselende roepe, waarvan die algemeenste 'n onheilspellende 'sjreee' is. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika – Tweede Uitgawe, ISBN 1-86872-034-9 Roberts Bird Guide, A comprehensive field guide to over 950 bird species in southern Africa, ISBN 978-1-77009-714-8 Nonnetjie-uile Nonnetjie-uil Skedel Ligte en donker nonnetjie-uile 'n Nonnetjie-uil in vlug Volwasse nonnetjie-uil in vlug met prooi in Norfolk Tyto alba guttata Hierdie artikel is ’n saadjie. Voel vry om Wikipedia te help deur dit uit te brei.


Die Maria Pia brug (Portugees: Ponte de D. Maria Pia) is 'n enkelspoor spoorbrug in Portugal oor die Douro tussen Porto en Vila Nova de Gaia. Die spoorlyn is nie meer in gebruik nie nadat dit in 1991 vervang is deur die nuwe São João brug wat deur die ingenieur Edgar Cardoso ontwerp is. Die brug is vernoem na die Portugese koningin Maria Pia de Sabóia (1861–1889) van die huis van Savoye, prinses van Italië. Op 4 November 1877 word die brug feestelik geopen deur die Portugese koningspaar. Die nabygeleë baie soortgelyke brug, die Dom Luis I-brug, heet na haar man, Dom Louís I, koning van Portugal (1861–1889). Die totale lengte van die staal boogbrug is 352 m. Die middelste boog was ten tye van die opening in 1877 die grootste ter wêreld. Die brug, met enkelspoor, is tussen 1875 en 1877 deur Alexandre Gustave Eiffel en Théophile Seyrig gebou. Die Maria Pia brug is tot 1991 vir spoorwegverkeer gebruik. Sedertdien is treinverkeer oor die Douro op die nuut geboude São João brug verlê. Billington, David P. The Tower and the Bridge.


Hierdie artikel handel oor die bekende, langste rivier in die wêreld. Vir die rivier in Suid-Afrika, sien Nylrivier (Suid-Afrika). Die Nylrivier (Amharies: አባይ ወንዝ, ʿAbbai; Arabies: النيل, an-Nīl; Engels: Nile; Kopties: ⲫⲓⲁⲣⲱ, P(h)iaro) is 'n groot noord-vloeiende rivier in Afrika. Die rivier, met 'n lengte van 6 650 km (4 132 myl), word algemeen beskou as die langste rivier in die wêreld. Dit is egter omstrede (en nog nie duidelik nie) of hy nie na die Amasonerivier as die tweede langste rivier gerangskik moet word nie. Die oorsprong van die Nyl was lank onbekend. In die 19de eeu is die Victoriameer vir die eerste keer deur John Hanning Speke as die bron geïdentifiseer. Maar ná verdere ondersoek is bevind dat die kleiner Tanameer verantwoordelik is vir meer as 80% van die water wat in die Nyl vloei. Voor die tyd het verskeie verkenningstogte gepoog om die oorsprong op te spoor, onder wie David Livingstone.


Die proses waardeur 'n verandering in gedragsmoontlikhede plaasvind as gevolg van 'n ervaring, word die leerproses genoem. Gedragsmoontlikhede is alle moontlike maniere waarop handelinge uitgevoer kan word, terwyl ervaring die ondervinding is wat opgedoen word deur opvoeding, opleiding of waarneming. Leer kan ook slaan op die aanleer van motoriese vaardighede of die aanleer van leerstof waarby die geheue betrokke is. Talle sielkundiges het uiteenlopende teorieë oor die leerproses geformuleer, maar die teorieë wat oor kondisionering handel, is oor die algemeen die bekendste. Die Russiese fisioloog I.P. Pavlov het eksperimente met honde gedoen en sy teorie staan as klassieke kondisionering bekend. B.F. Skinner het weer veral met rotte en duiwe proefnemings gedoen en sy teorie staan as operante kondisionering bekend. Afgesien van kondisionering is daar ook ander vorme van leer, soos die probeer-en-trefmetode, gedragsontwikkeling deur modellering en leer deur insig. Kondisionering as leerproses word dikwels in die praktyk toegepas, veral in geprogrammeerde onderrig, wat op sigself ŉ leermiddel is. Ander leermiddels, soos veral boeke, speel in huidige onderwysstelsels egter nog 'n veel belangriker rol as geprogrammeerde onderrig.


Die See van Marmara of Marmora (Turks: Marmara Denizi) is die binnelandse see wat die Swartsee met die Egeïese See verbind en Turkye in ’n Europese en Asiatiese deel verdeel. Die Bosporus verbind dit met die Swartsee en die Dardanelle met die Egeïese See. Eersgenoemde seestraat verdeel Istanboel ook in ’n Europese en Asiatiese kant. Die See van Marmara het ’n oppervlakte van sowat 11 350 km² (280 km x 80 km) en ’n diepte van tot 1 370 m. Die soutgehalte van die see is gemiddeld sowat 22 dele per 1 000, wat effens meer is as dié van die Swartsee, maar net omtrent twee derdes van dié van die meeste oseane. Op die seebodem is die water souter – sowat 38 dele per 1 000. Water van verskeie riviere, meestal van Anatolië, verminder die soutgehalte. Daar is twee groot eilandgroepe in die see, die Prinse- en die Marmara-eilande. Die kus is getand en ’n paar golwe kom daar voor, soos die Golf van Izmit. Tydens ’n storm op 29 Desember 1999 het die Russiese olietenkskip Wolgoneft in die See van Marmara middeldeur gebreek en 1 500 ton olie in die water gestort.


Xenon is 'n chemiese element in die periodieke tabel met die simbool Xe en atoomgetal van 54. Dit is 'n swaar-, kleurlose-, reuklose edelgas wat in spoorhoeveelhede in die aarde se atmosfeer voorkom. Alhoewel dit oor die algemeen nie reaktief is nie, kan xenon wel 'n paar chemiese reaksies ondergaan soos onder andere die vorming van xenon heksafluoroplatinaat, die eerste edelgasverbinding wat vervaardig is. Xenon wat in die natuur voorkom bestaan uit nege stabiele isotope. Daar is meer as 40 onstabiele isotope wat radio-aktiewe verval ondergaan. Die isotoopverhoudings van xenon verskaf belangrike inligting in die studie van die vroeë geskiedenis van die sonnestelsel. Xenon-135 word vervaardig deur kernsplitsing en tree op as 'n neutronabsorbeerder in kernreaktore. Xenon word gebruik in xenon flits- en booglampe en ook as 'n algemene verdowingsmiddel. Die eerste opgewekte dimeerlaserontwerp het xenon as 'n dimeermolekuul (Xe2) benut as aktiewe lasermedium en die eerste laserontwerpe het ook xenon flitslampe gebruik as laserpompe. Xenon word ook gebruik in ondersoeke na hipotetiese swak interaksie massiewe deeltjies en as die aandryfmiddel vir ioonstuwers in ruimtetuie.


Ursula Kroeber Le Guin (Oktober 21, 1929 – Januarie 22, 2018) was 'n Amerikaanse skrywer van fiksie, poësie, jeugliteratuur, kortverhale en essays. Sy word hoofsaaklik beskou as iemand wat aktief was in die genres van wetenskapsfiksie en fantasie, maar sy het ook realistiese fiksie geskryf. Sy was 'n meermalige wenner van die Hugo Award, Nebula Award, Locus Award en World Fantasy Award. In 2003 is sy aangewys as 'n Grandmaster of Science Fiction. En in 2014 het sy die toekenning ontvang van die National Book Foundation Medal for Distinguished Contribution to American Letters. Urusula Kroeber was die dogter van die antropoloog Alfred Louis Kroeber en die skrywer Theodora Kracaw. Tesame met haar drie ouer broers, Clifton, Theodore en Karl, was sy blootgestel aan haar ouers se dinamiese vriendekring, wat figure soos die wetenskaplike Robert Oppenheimer ingesluit het. Le Guin het by Berkeley High School studeer. Daarna het sy 'n B.A.-graad in Franse en Italiaanse Renaissance letterkunde by Radcliffe College in 1951 verwerf, asook 'n M.A-graad in Franse en Italiaanse letterkunde van Columbia Universiteit in 1952.


Die jaar 1468 was 'n skrikkeljaar wat volgens die Gregoriaanse kalender op 'n Woensdag begin het. Dit was die 68ste jaar van die 15de eeu n.C. In teenstelling met gewone jare het die jaar 366 dae en 'n 29 Februarie gehad. 21 November – Pous Paulus II stel vier nuwe kardinale aan, twee is familielede en die ander twee word in pectore aangestel. 24 Desember – Kardinaal Francesco Todeschini Piccolomini (later Pous Pius III) ontvang keiser Frederik III aan die poorte van Rome. 29 Februarie – Alessandro Farnese (later Pous Paulus III), die 220ste pous van die Rooms-Katolieke Kerk in Canino, Italië († 1549). 3 Februarie – Johannes Gutenberg, 'n Duitse uitgewer en uitvinder van die meganiese skuifbare tipe drukpers (* 1400).


'n Transformator is 'n statiese elektriese toestel (d.w.s. geen bewegende onderdele) wat deur middel van elektromagnetiese koppeling energie oordra van een stroombaan na 'n ander. 'n Transformator bestaan uit twee of meer spoele wat in meeste gevalle om 'n magnetiese kern gewikkel is. Die magnetiese kern konsentreer die magnetiese vloed in die spoele. 'n Wisselstroom in een van die spoele, die primêre spoel, induseer 'n wisselende magnetiese vloed in die kern op. Hierdie vloed induseer dan 'n spanning op in die ander, sekondêre, spoele. Transformators word gebruik vir omskakeling tussen hoë en lae spannings, om impedansie te verander, en om elektriese isolasie te bied tussen stroombane. 'n Eenvoudige transformator bestaan uit twee geleiers wat in 'n spoel gedraai word. Een van die spoel windings word die primêre spoel genoem en die ander spoel winding word die sekondêre winding genoem. Die geleiers word met 'n dun lagie isolator bedek om kortsluiting tussen die windings te voorkom. Wanneer 'n tydvarieërende stroom deur die primêre windings vloei, word 'n tydvarieërende magnetiese vloed om beide van die spoele gevorm.


BHP Billiton is die wêreld se grootste mynboumaatskappy. Die maatskappy het ontstaan na 'n samesmelting in 2001 tussen Australië se Broken Hill Proprietary Company (BHP) en die Verenigde Koninkryk se Billiton, wat 'n Nederlandse en Suid-Afrikaanse agtergrond het. Die gevolg is 'n dubbelgenoteerde maatskappy met hoofkantore in Melbourne en in Londen. BHP Billiton Limited, wat die meerderheidsaandeelhouer in die dubbelgenoteerde struktuur is, is op die Australiese aandelebeurs gelys. BHP Billiton Plc is op die Londenbeurs genoteer en is deel van die FTSE 100 indeks. Die Broken Hill Proprietary Company of BHP is in 1885 gestig en het 'n silwer- en loodmyn te Broken Hill in Nieu-Suid-Wallis bedryf. In 1915 het die maatskappy ook die staalvervaardigingsbedryf betree met dié bedrywe hoofsaaklik in Newcastle geleë. Die maatskappy se korporatiewe kantore is in Melbourne, Victoria. Die maatskappy staan ook onder die bynaam "the Big Australian" bekend. Die maatskappy het met ru-olie eksplorasie in die 1960's begin en is ontdekkings in Bass Strait gemaak en het toe 'n aktiwiteit met toenemende fokus vir die maatskappy geword. BHP het later begin diversifiseer in oorsese projekte ook.


Zaltbommel is 'n stad en munisipaliteit in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die jaar 158 was 'n gewone jaar wat volgens die Gregoriaanse kalender op 'n Sondag begin het. Dit was die 58ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad. Oorgang van Yongshou na Yangxi in die Chinese Han-dinastie.


Die jaar 153 was 'n gewone jaar wat volgens die Gregoriaanse kalender op 'n Maandag begin het. Dit was die 53ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad. Khuiyoi Tompok word koning van Manipur. Pous Anicetus, kan 168 ook wees, die elfde pous van die Rooms-Katolieke Kerk (*onbekend).


Die jaar 174 was 'n gewone jaar wat volgens die Gregoriaanse kalender op 'n Saterdag begin het. Dit was die 74ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad. Faustina die jongere kry die titel Mater Castrorum (Moeder van die leërkampe).


Die jaar 162 was 'n gewone jaar wat volgens die Gregoriaanse kalender op 'n Vrydag begin het. Dit was die 62ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad. Lucius Verus vertrek na die oosgens.


Die jaar 157 was 'n gewone jaar wat volgens die Gregoriaanse kalender op 'n Saterdag begin het. Dit was die 57ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad. Gordianus I, Romeinse keiser. Pous Pius I was die tiende pous van die Rooms-Katolieke Kerk, kon ook in 161 gesterf het (* onbekend).


Die jaar 141 was 'n gewone jaar wat volgens die Gregoriaanse kalender op 'n Sondag begin het. Dit was die 41ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad. Die tempel van Artemis in Myra stort in tydens 'n aardbewing.


Die jaar 145 was 'n gewone jaar wat volgens die Gregoriaanse kalender op 'n Vrydag begin het. Dit was die 45ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad. In Rome word Antoninus Augustus Pius (vierde keer) en Marcus Aurelius Caesar deur die Senaat herverkies tot konsul van die Imperium Romanum. Marcus Aurelius tree in die huwelik met Faustina de Jongere, die dogter van keiser Antoninus Pius. Die 7 jarige Han Zhidi (145 – 146) word na die dood van sy agterneef Han Chongdi as keiser op die troon geplaas. 11 April – Lucius Septimius Severus, keiser van die Romeinse Ryk (oorlede in 211). Han Chongdi, keiser van die Sjinese Keiserryk sterf op 3 jarige ouderdom.


9 November is die 313de dag van die jaar in die Gregoriaanse kalender (314de in skrikkeljare). Daar volg nog 52 dae in die res van die jaar. 1389 – Pous Bonifatius IX word in Rome gekroon. 1494 – Die de' Medicis word uit Florence verdryf. 1518 – Pous Leo X verplig alle Christene om te glo dat die pous aflate kan toestaan. 1799 – Die staatsgreep van 18 Brumaire gelei deur Emmanuel Joseph Sieyès en Napoléon Bonaparte werp die Franse regering omver. 1872 – Die Groot Bostonvuur van 1872 begin en vernietig uiteindelik meer as 700 geboue in Boston in die VSA. 1901 – Prins George, die hertog van Cornwall, word Prins van Wallis en die Graaf van Chester. 1907 – Die Cullinan-diamant word op sy verjaarsdag aan Koning Edward VII geskenk. 1918 – Beëindiging van die Duitse Keiserryk en stigting van die Republiek van Weimar. 1938 – Kristallnacht, die eerste grootskaalse voorval van fisiese anti-Joodse geweld in Nazi Duitsland, begin. 1953 – Kambodja word van Frankryk onafhanklik. 1989 – Val van die Berlynse Muur.


Die jaar 130 was 'n gewone jaar wat volgens die Gregoriaanse kalender op 'n Sondag begin het. Dit was die 30ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad. 15 Desember – Lucius Verus, keiser van die Romeinse Ryk († 169). Onbekend – Irenaeus van Lyon, die eerste groot teoloog en kerkvader na die apostels († 202) Antinous, geliefde van keiser Hadrianus.


Chimamanda Ngozi Adichie (gebore 15 September 1977) is 'n Nigeriese skrywer van romans, kortverhale en nie-fiksie. Sy is veral bekend vir die romans Purple Hibiscus (2003), Half of a Yellow Sun (2006) en Americanah (2013), asook die kortverhaalbundel The Thing Around Your Neck (2009). In 2008 is Adichie 'n MacArthur Genius Grant toegeken. Brockes, Emma (4 Maart 2017). "Chimamanda Ngozi Adichie: 'Can people please stop telling me feminism is hot?'". The Guardian (in Engels). ISSN 0261-3077. Geargiveer vanaf die oorspronklike op 6 Mei 2020. Besoek op 22 Augustus 2017. Wikimedia Commons het meer media in die kategorie Chimamanda Ngozi Adichie. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Ashley Greene (gebore 21 Februarie 1987) is 'n Amerikaanse aktrise. Sy is bekend vir haar rolle in die rolprente Twilight (2008), The Twilight Saga: New Moon (2009), The Twilight Saga: Eclipse (2010), en The Twilight Saga: Breaking Dawn - Part 1 (2011). 2008: Twilight 2009: The Twilight Saga: New Moon 2009: Summer's Moon 2010: The Twilight Saga: Eclipse 2010: Skateland 2011: The Twilight Saga: Breaking Dawn - Part 1 2012: The Apparition 2012: LOL 2014: Kristy 2014: Burying the Ex 2015: Staten Island Summer 2016: Shangri-La Suite 2016: Urge 2018: Antiquities 2018: Accident Man 2018: Snowblind Max & Me 2012: The Digital Picture 2013: Rogue 2009: Ulalume: Howling at New Moon 2010: Fashion Forward: Making It 2012: Americana Ashley Greene in die Internet-rolprentdatabasis Ashley Greene op Twitter Ashley Greene op Instagram


Nana Gualdi (29 April 1932 – 11 Julie 2007) was 'n Duitse aktrise. Sy was bekend vir haar rolle in die rolprente Schlagerrevue 1962 (1961) en Os abas Largas (1965), en in die televisiereeks Großstadtrevier (1986). 1961: Schlagerrevue 1962 1965: Os abas Largas 1956: Nachmittags auf dem Killesberg - Margot Hielscher lädt ein 1986: Großstadtrevier 1956: Treffpunkt Hamburg 1962: Rhythmus der Nationen 1965: Ein Lied für Neapel 1979: Hamburger Nachmittag 1980: So wird's nie wieder sein 1989: Teenager-Melodie Nana Gualdi in die Internet-rolprentdatabasis


Die Republiek Nowgorod (Russies: Новгородская республика; Nowgorodskaja respoeblika) was ’n groot Middeleeuse Russiese stadstaat wat tussen die 12de en 15de eeu gestrek het van die Oossee tot die Oeralgebergte, met die stad Nowgorod as middelpunt. Inwoners het daarna verwys as "Meester Nowgorod die Grote" (Господин Великий Новгород). Die stad was eers die hoofstad van die eerste Russe, totdat die heerser, Oleg, die stad Kiëf verower en die staat Kiëf-Roes gestig het. Nowgorod was daarna deel van Kiëf-Roes, maar het geleidelik ontwikkel tot ’n magtige streekhoofstad wat in ’n groot mate onafhanklik was. In 1136 het die inwoners hul prins van die troon gesit en het daarna self prinse genooi om oor hulle te regeer. Hierdie datum word beskou as die tradisionele begin van die Republiek Nowgorod. Oor die volgende twee eeue het die stad ’n hele aantal prinse uitgenooi en ontslaan, maar die amp is nooit afgeskaf nie en ’n paar magtige prinse, soos Aleksander Nefski, het oor die stad regeer ongeag die wense van die inwoners.


Greenpeace (letterlik: groen vrede) is 'n internasionale nie-regeringsorganisasie wat vir die beskerming en bewaring van die omgewing werk. Die organisasie is in 1971 in Vancouver, Kanada gestig. Dit het sedertdien internasionaal uitgebrei en het tans nasionale kantore in 46 lande. Greenpeace se hoofkantoor is in Amsterdam in Nederland gesetel. In die 1980's ontvang Greenpeace internasionale aandag nadat die Franse intelligensiediens die Rainbow Warrior, een van Greenpeace se skepe, in die Auckland-hawe gebombardeer en gesink het. Een persoon is tydens die voorval oorlede. In die daaropvolgende jaar het Greenpeace tot een van die grootste omgewingsorganisasies ter wêreld ontluik. Greenpeace is bekend vir sy direkte aanslag en is al as die mees sigbare omgewingsorganisasie ter wêreld beskryf. Die organisasie het al menige omgewingskwessies aan die openbare klok gehang, en oefen druk op beide die privaat en die openbare sektor uit. Henry Mintzberg & Frances Westley – Sustaining the Institutional Environment Geargiveer 10 Oktober 2015 op Wayback MachineBNET.com Canada: A People's History – Greenpeace CBC Greenpeace se amptelike webtuiste Wikimedia Commons het meer media in die kategorie Greenpeace. Hierdie artikel is ’n saadjie.


Die jaar 108 was 'n skrikkeljaar wat volgens die Gregoriaanse kalender op 'n Sondag begin het. Dit was die 8ste jaar van die 2de eeu n.C. In teenstelling met gewone jare het die jaar 366 dae en 'n 29 Februarie gehad. Tacitus skryf die Historiae. Die Via Traiana is amper gereed en verbind Beneventum met Brindisium.


Ko e fasi 'o e tu'i 'o e 'Otu Tonga is die volkslied van Tonga. 'E 'otua māfimafi ko homau 'eiki koe ko koe ko e falala'anga mo e 'ofa ki Tonga. 'Afio hifo 'emau lotu 'aia 'oku mau faí ni mo ke tali homau loto 'o malu'i 'a Tupou. Oh, almighty God! You are our Lord, It is You, the pillar And the love of Tonga. Look down on our prayer That is what we do now And may You answer our wish To protect Tupou. Oh, almagtig God! U is ons Heer, U is dit, ons steun En die liefde van Tonga. Luister na ons gebede. Dat is wat ons nou doen. En mag u ons gebede verhoor. Om Tupou te beskerm. Law of Tonga: https://web.archive.org/web/20070704165136/http://legislation.to/Tonga/DATA/PRIN/1988-060/NationalAnthemofTongaAct.pdf Hierdie artikel is ’n saadjie. Voel vry om Wikipedia te help deur dit uit te brei.


Telekommunikasie is die versending van seine oor 'n afstand met die doel om te kommunikeer. Vandag is hierdie proses amper eksklusief verbonde aan die versending van elektromagnetiese golwe deur elektroniese versenders, maar in die ou dae was telekommunikasie geassosieer met rookseine, tromme, ens. Vandag is telekommunikasie wyd versprei, en toestelle wat met hierdie proses gepaardgaan, byvoorbeeld televisie, radio en telefoon, is gewoon in groot dele van die wêreld. Daar bestaan ook 'n groot aantal netwerke wat hierdie toestelle met mekaar verbind, byvoorbeeld rekenaar-, publieke telefoon-, radio- en televisienetwerke. Rekenaarkommunikasie oor die Internet, soos vonkpos (epos) en kits-klets, is net een van verskeie voorbeelde. Telekommunikasiesisteme word deur telekommunikasie-ingenieurs ontwerp. Hierdie artikel is ’n saadjie. Voel vry om Wikipedia te help deur dit uit te brei.


Elisha Scott (24 Augustus 1894 – 16 Mei 1959) was 'n Noord-Ierse sokkerdoelwagter en afrigter. Tussen 1912 en 1934 was hy as hoofdoelwagter by die sokkerklub FC Liverpool betrokke. Scott hou steeds die rekord vir die langste betrokkenheid by 'n sokkerspan. As afrigter van die Katolieke sokkerklub Belfast Celtic het hy in die 1930's en 1940's altesaam 31 titels ingepalm. Daarnaas het hy in 31 wedstryde van die nasionale Ierse sokkerspan as doelwagter opgetree. Hierdie artikel is ’n saadjie. Voel vry om Wikipedia te help deur dit uit te brei.


Tilky Jones (gebore 24 Junie 1981) is 'n Amerikaanse akteur. Hy is bekend vir sy rolle in die rolprente Longshot (2001), The Guardian (2006), en Never Back Down (2008). 1994: Lost Island 2001: Longshot 2006: The Guardian 2008: Never Back Down 2017: Second Chance Christmas 2018: Paved New World 2018: Kill Her! Mata La! 2018: He's Watching Gallatin 6 2012: The Next 2016: My Sister Is So Gay 2014: Naughty & Nice 2016: A Father's Secret 2016: The Wrong House 2017: Open Marriage 2018: The Swerve Tilky Jones in die Internet-rolprentdatabasis


Die Dnjepr (Russies: Днепр; Belarussies: Дняпро; Oekraïns: Дніпро, Dnipro) is die vierde langste rivier in Europa en vloei van Rusland deur Belarus en die Oekraïne na die Swartsee. Die totale lengte is 2 290 km en dit het ’n stroomgebied van 516 300 km². Die Dnjepr is bekend vir sy damme en hidroëlektrisiteitstasies. Dit is ’n belangrike begaanbare waterweg vir die ekonomie van die Oekraïne en is deur die Dnjepr-Boeg-kanaal verbind aan ander waterweë in Europa. Die naam Dnjepr is afgelei van Iraanse Sarmaties (Dānu apara, "die ver rivier"). (Daarteenoor beteken Dnister die "naby rivier".) Hierdie artikel is merendeels vertaal vanaf die Engelse Wikipedia-artikel en:Dnieper River Mallory, J.P. en Victor H. Mair. The Tarim Mummies: Ancient China and the Mystery of the Earliest Peoples from the West. Londen: Thames and Hudson, 2000. p. 106 Dnieper River by die Encyclopedia of Ukraine 1911 Encyclopædia Britannica – Dnieper Hierdie artikel is ’n saadjie. Voel vry om Wikipedia te help deur dit uit te brei.


Lucille Désirée Ball (6 Augustus 1911 – 26 April 1989) was ’n Amerikaanse aktrise, komediant, model en televisievervaardiger. Sy was veral bekend as die ster van die sitkoms I Love Lucy, The Lucy–Desi Comedy Hour, The Lucy Show, Here's Lucy en Life with Lucy, wat sy self vervaardig het. Ball se loopbaan het in 1929 begin toe sy as model begin werk het. Kort daarna het sy op Broadway toneelgespeel onder die naam "Diane Belmont". In die 1930' en 1940' het sy in kleiner rolle in rolprente verskyn. In dié tyd het sy die musikant en akteur Desi Arnaz ontmoet en hulle is in November 1940 getroud. In die 1950's het Ball op televisie begin verskyn. Sy en Arnaz het die sitkomreeks I Love Lucy in 1951 begin, en dit het een van die gewildste programme in die geskiedenis geword. Die paar is in Mei 1960 geskei. In 1961 het sy met die komediant Gary Morton getrou. In 1962 het Ball die eerste vroulike hoof van ’n groot televisie-ateljee, Desilu Productions, geword. Dit het gewilde reekse soos Mission: Impossible en die oorspronklike Star Trek vervaardig.


Die jaar 116 was 'n skrikkeljaar wat volgens die Gregoriaanse kalender op 'n Woensdag begin het. Dit was die 16de jaar van die 2de eeu n.C. In teenstelling met gewone jare het die jaar 366 dae en 'n 29 Februarie gehad. Keiser Trajanus onttroon Osroes I en stel sy seun Parthamaspates in sy plek aan. Trajanus trek van Antiogië na Mesopotamië om die Partiese Ryk aan te val. Van die gebied naby die ruïnes van Nineve kom die provinsie Assirië tot stand. Trajanus verower Seleucia en Babilon. Die Partiese hoofstad Ctesiphon val uiteindelik ook, maar Chosroes ontkom. Trajanus seil met 50 skepe die Tigrisrivier af na die Persiese Golf. Berigte bereik hom dat in Edessa, Nisibis en Seleucia opstande uitgebreek het. Lusius Quietus onderdruk dit. The Roman Empire, B.C.29-A.D.476, Deel 476 The story of the nations, Henry Stuart Jones, G.P. Putnam's Sons, 1908


Die jaar 117 was 'n gewone jaar wat volgens die Gregoriaanse kalender op 'n Vrydag begin het. Dit was die 17de jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad. In Cyrene, Egipte, Siprus en Mesopotamië kom die Jode in opstand. Hul dood 240 000 op Siprus en 220 000 in Cyrene. In Alexandrië word hulle deur die Grieke verslaan en afgeslag. In Britannië en in Africa ontstaan opstande. Die Sarmatiërs val die Romeine aan by die Donou. Chosroes keer terug na sy hoofstad Ctesiphon en die Romeinse mag in Mesopotamië wankel. Keiser Trajanus moet terugkeer na Rome, maar hy sterf in Selinus in Silisië. Sy vrou Plotina beweer dat hy Hadrianus op sy sterfbed as seun aangeneem het. Keiser Hadrianus volg keiser Trajanus op. Onbekend – Tacitus, Romeinse geskiedkundige (± 56). 8 Augustus – Trajanus, keiser van die Romeinse Ryk (* 53). The Roman Empire, B.C.29-A.D.476, Deel 476 The story of the nations, Henry Stuart Jones, G.P. Putnam's Sons, 1908


Die jaar 122 was 'n gewone jaar wat volgens die Gregoriaanse kalender op 'n Donderdag begin het. Dit was die 22ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad. Plotina, Romeinse keiserin. (waarskynlike datum)


Vilt is een van die oudste soorte tekstiel. Dit word gewoonlik van wol vervaardig. Wolvesels het 'n geskubde oppervlak. Indien die wol verhit word, byvoorbeeld in warm water en geknie, sal die vesels se skubbe inmekaar gryp. Die stof krimp en word digter. Tot die 18de eeu het 'volders' of 'vollers' dit met die hand of eintlik met die voet gedoen. Die wol is in 'n bak warm water met urine en vollersaarde (byvoorbeeld bentoniet-klei) gedompel en dan met die voete bewerk. Die klei het die onsuiwerhede van die wol opgeneem. Hierdie werk was swaar en vuil. Die bewerking het baie lank geduur. Spesiale liedjies is dikwels onder die werk gesing – op die Hebride byvoorbeeld die waulking songs – om die werk te veraangenaam. Later is dit met 'n perde- of watermeul gedoen. Felting – The Complete Guide Jane Davis Krause Publications, 2009, ISBN 1-4402-2352-1, ISBN 978-1-4402-2352-5 Work Songs Ted Gioia Duke University Press, 2006, ISBN 0-8223-8768-9, ISBN 978-0-8223-8768-8 bls. 84 Wikiwoordeboek het 'n inskrywing vir vilt. Hierdie artikel is ’n saadjie. Voel vry om Wikipedia te help deur dit uit te brei.


Renée Lynn Fleming (gebore 14 Februarie 1959) is 'n Amerikaanse operasopraan. Fleming beskik oor 'n volle liriese sopraanstem. Sy het coloratura, liriese en ligter spinto-sopraan operarolle in onderskeidelik Italiaans, Duits, Frans, Tsjeggies en Russies gesing, bykomend tot haar moedertaal Engels. Haar mees bekende rolle sluit Gravin Almaviva in Mozart se Le nozze di Figaro, Desdemona in Verdi se Otello, Violetta in Verdi se La traviata, die titelrol Dvořák se Rusalka, die titelrol in Jules Massenet se Manon, die titelrol in Massenet se Thaïs, Tatyana in Tsjaikofski se Eugene Onegin, die titelrol in Richard Strauss se Arabella, die Marschallin in Strauss se Der Rosenkavalier, die Gravin in Strauss se Capriccio, en Blanche DuBois in André Previn se A Streetcar Named Desire in. Sy is 'n ontvanger van die National Medal of Arts en is benoem vir 17 Grammy toekennings en het reeds vier keer gewen. Fleming sing gereeld in operahuise en konsertale van regoor die wêreld tot kritiese lof.


Terry Crews (gebore 30 Julie 1968) is 'n Amerikaanse akteur, komediant, en voormalige Amerikaanse voetbalspeler.


Miiko Taka (gebore 24 Julie 1925) is 'n Amerikaanse aktrise. Sy is bekend vir haar rolle in die rolprente Sayonara (1957), Walk Donot Run (1966), en The Power (1968), en in die televisiereeks The Wild Wild West (1965). 1957: Sayonara 1961: Cry for Happy 1961: Operation Bottleneck 1966: Walk Donot Run 1968: The Power 1965: The Wild Wild West 1974: Judge Dee and the Monastery Murders Miiko Taka in die Internet-rolprentdatabasis


Quintus Horatius Flaccus (8 Desember 65 v.C. — 27 November 8 v.C.) was 'n Romeinse digter in die era van keiser Augustus. Horatius is gebore in Venusia, 'n klein dorpie tussen Apulia en Lucania. Horatius was die seun van 'n vrygestelde slaaf. Sy pa het 'n plaas gehad in Venusia, maar het later verhuis na Rome waar hy 'n middelman was by 'n afslaer. Horatius se vader het baie geld op Horatius se opvoeding gespandeer waar Horatius in Rome sowel as Athene gestudeer het. Nadat Julius Caesar vermoor is, het Horatius by die Romeinse legioene aangesluit onder die generaalskap van Brutus. Hy het by die slag van Philippi geveg en nadat Augustus 'n amnestie uitgereik het, het Horatius na Rome teruggekeer. Horatius word as een van die grootste Romeinse digters beskou.


Gysie Pienaar (gebore 21 Desember 1954 in Bloemfontein) is 'n voormalige Suid-Afrikaanse rugbyspeler. Sy gereelde posisie was op heelagter. Pienaar het vir die Vrystaat en die Springbokke uitgedraf. Hy maak sy toetsdebuut teen die besoekende Suid-Amerikaanse Jaguars-span op 3 Mei 1980 as plaasvervanger in die tweede helfte vir Pierre Edwards. Sy eerste begintoets vir die Springbokke was op 31 Mei 1980 op Nuweland in Kaapstad teen die Britse en Ierse Leeus onder leiding van Bill Beaumont. Pienaar is 13 keer vir die Springbokke gekies, het twee drieë gedruk en twee strafdoele vir 'n totaal van 14 toetspunte ingeryg. Pienaar is die vader van Ruan Pienaar, 'n professionele rugbyspeler en voormalige Springbok. "Zacharias Matheus Johannes Pienaar". ESPN scrum. Besoek op 2019-10-01.


Erica tetralix is 'n plant wat tot die genus Erica behoort. Die plant is inheems aan suid en wes Europa, Skandinawië en die Verenigde Koninkryk. Lys van Erica spesies http://plantsoftheworldonline.org/taxon/urn:lsid:ipni.org:names:329737-1 Hierdie artikel is ’n saadjie. Voel vry om Wikipedia te help deur dit uit te brei.


Die Warskouverdrag (voorheen die Verdrag van Vriendskap, Samewerking, en Gemeenskaplike Bystand, soms ook kortweg na verwys as WarPac, in opposisie tot NAVO; Russies: Договор о дружбе, сотрудничестве и взаимной помощи) was 'n kollektiewe verdedigingsverdrag tussen die Sowjetunie en sewe ander satellietstate in Sentraal- en Oos-Europa tydens die Koue Oorlog. Die Warskouverdrag was die militêre aanvulling tot die Raad vir Gemeenskaplike Ekonomiese Bystand, die streeksorganisasie vir die kommunistiese state in Sentraal- en Oos-Europa. Die Warskouverdrag is gestig in reakie tot die integrasie van Wes-Duitsland by NAVO, in 1955 asook oor die Parysverdrae van 1954, maar daar was ook geglo dat die organisasie gemotiveer is deur die Sowjetunie se strewe om beheer te behou oor die militêre magte van Sentraal- en Oos-Europa. Hoewel die Waskouverdrag gestig is as 'n magsbalans, of teenwig teen NAVO, was daar nooit werklike konfrontasie tussen die twee magte nie. Pleks hiervan is die konflik op 'n ideologiese basis geveg. Beide NAVO en die Warskouverdrag het tot die uitbreiding van militêre magte gelei, en die integrasie daarvan by die onderskeie blokke.


Avril Stéfan Malan (9 April, 1937, Pretoria - ) was 'n Springbokrugbyspeler en -kaptein. Hy het in sestien toetse gespeel, tien daarvan as kaptein. Hy was Suid-Afrika se nege-en-twintigste Springbokkaptein. Avril het grootgeword en skoolgegaan in Pretoria. Sy pa was prof. Avril Malan en sy broer Magnus Malan, wat indertyd minister van verdediging in die Botha-regering was. Ná skool het hy in Stellenbosch gaan studeer. Op twintigjarige ouderdom het hy reeds vir die Westelike Provinsie gespeel as slot saam met Jan Pickard. In 1960 speel hy die eerste keer vir die Springbokke, teen die All Blacks. Alhoewel Avril korter as sy direkte teenstanders was, wen hy en Johan Claassen die lynstaanoorlog teen die All Blacks. Avril het ongelooflike veerkrag in sy bene gehad. Hy word as kaptein gekies vir die derde toets – op drie-en-twintigjarige ouderdom! Hy was die jongste Springbokkaptein ooit. Hy neem twee toerspanne na die Britse Eilande, in 1960/61 en 1965. Hy speel nie in 1962 teen die Iere en Britse Leeus nie weens 'n besering. Hy speel teen die Wallabies in 1963 (kaptein in slegs een toets) en was weer kaptein in 1964 in die enigste toets teen Wallis.


Publius Ovidius Naso (20 Maart 43 v.C. – 17 of 18 n.C.), algemeen bekend as Ovidius, was ’n Romeinse digter wat veral bekend is vir die Heroides, Amores en Ars Amatoria, drie groot versamelings erotiese gedigte, die Metamorfoses, ’n mitologiese heksametergedig, die Fasti, oor die Romeinse kalender, en die Tristia en Epistulae ex Ponto, twee gedigte wat hy in ballingskap aan die Swartsee geskryf het. Hy het ook ’n verlore tragedie, Medea, en ander kleiner werke geskryf. Hierdie artikel is ’n saadjie. Voel vry om Wikipedia te help deur dit uit te brei.


Piëso-elektrisiteit is die vermoë van sommige materiale (veral kristalle en sekere keramieke) om 'n elektriese potensiaalverskil te veroorsaak wanneer daar 'n meganiese spanning daarop uitgeoefen word. Dit kan die vorm neem van 'n skeiding van elektriese lading oor 'n kristalrooster. As die materiaal nie gekortsluit word nie, veroorsaak die uitgeoefende spanning 'n elektriese potensiaalverskil oor die materiaal. Die woord is afgelei van die Griekse woord piezein wat om te druk of te pers beteken. Die piëso-elektriese effek is omkeerbaar deurdat materiale wat die direkte piëso-elektriese effek vertoon (die ontstaan van 'n elektriese potensiaalverskil onder meganiese spanning) ook die omgekeerde piëso-elektriese effek (die ontstaan van meganiese spanning wanneer 'n elektriese veld toegepas word). Loodzirkontitanaatkristalle sal byvoorbeeld 'n vervorming van ongeveer 0.1% ondergaan (vergeleke met oorspronklike vorm) wanneer sodanige elektriese spanning daarop uitgeoefen word. Die verskynsel word nuttig ingespan in toepassings soos die produksie en nasporing van klanke, die skep van hoë spannings, die skepping van hoë elektroniese frekwensies, mikro-weegskale en ultrafyn verstellings aan die fokus van optiese samestellings. Dit vorm ook die basis van verskeie wetenskaplike instrumentele tegnieke.


Royden Gladstone Dryburgh (1 November 1929, Kaapstad – 10 Mei, 2000, Durban) was 'n Springbokrugbyspeler en Suid-Afrika se agt-en-twintigste Springbokkaptein. Die Kapteins, Edward Griffiths, 2001, ISBN 1-86842-116-3 Roy Dryburgh by SARugby.co.za Hierdie artikel is ’n saadjie. Voel vry om Wikipedia te help deur dit uit te brei.


Die Shanghai Internasionale Renbaan is 'n motorrenbaan in Jiading, Shanghai, China, wat deur Hermann Tilke ontwerp is. Dit huisves sedert 2014 die Chinese Grand Prix wat 'n rondte van die Formule Een Wêreldkampioenskap vorm. Hierdie renbaan is gebaseer op die vorm van die Chinese karakter shàng 上 (hoogste; "shang" van "Shanghai"). Die baan was die duurste Formule Eenrenbaan toe dit in 2004 voltooi is, teen 'n koste van VS$240 miljoen. Die baan is 5.451 km lank met een van die moeilikste draaikombinasies op die Formule Eenkalender. Draaie 1 en 2 is saam 'n veeleisende 270 grade, 'n regshandige kombinasie wat hoë spoed by die ingang vereis, maar dan verder verskerp teen die uitgang. Die Shanghai Internasionale renbaan is ontwerp vir die hoogste rensnelhede van alle Formule 1-renbane tot op hede. Dit het ook 'n invloed gehad op die rempunte aan die einde van die lang pylvak, waar die baanoppervlak soms verkrummel het as gevolg van die vragte. "Grand Prix Shanghai Set to Go" (in Engels). China.org.cn. 22 Oktober 2002. Geargiveer vanaf die oorspronklike op 4 April 2017.


Alan Ladd (3 September 1913 – 29 Januarie 1964) was 'n Amerikaanse akteur en vervaardiger. Hy was bekend vir sy rolle in die rolprente This Gun for Hire (1942), The Blue Dahlia (1946), Appointment with Danger (1950), en Shane (1953). 1939: Hitler - Beast of Berlin 1940: Her First Romance 1942: This Gun for Hire 1942: The Glass Key 1942: Lucky Jordan 1943: China 1944: And Now Tomorrow 1945: Salty O'Rourke 1946: The Blue Dahlia 1946: O.S.S. 1946: Two Years Before the Mast 1947: Calcutta 1947: Wild Harvest 1948: Beyond Glory 1948: Saigon 1948: Whispering Smith 1949: Chicago Deadline 1949: The Great Gatsby 1950: Appointment with Danger 1950: Branded 1950: Captain Carey, U.S.A. 1951: Red Mountain 1952: The Iron Mistress 1952: Botany Bay 1953: Shane 1953: Desert Legion 1953: Paratrooper 1953: Thunder in the East 1954: The Black Knight 1954: Drum Beat 1954: Hell Below Zero 1954: Saskatchewan 1955: Hell on Frisco Bay 1955: The McConnell Story 1956: Santiago 1957: The Big Land 1957: Boy on a Dolphin 1958: The Deep Six 1958: The Badlanders 1958: The Proud Rebel 1959: The Man in the Net 1960: All the Young Men 1960: Guns of the Timberland 1960: One Foot in Hell 1961: Duel of Champions 1962: 13 West Street 1964: The Carpetbaggers 1982: Dead Men Donot Wear Plaid 1953: Better Living TV Theatre 1962: Hollywood: The Fabulous Era 1999: Alan Ladd: The True Quiet Man 1990: Hollywood Heaven: Tragic Lives, Tragic Deaths Alan Ladd in die Internet-rolprentdatabasis


Die Wet van Hubble is ’n wet in die sterrekunde waarvolgens sterrestelsels van mekaar af wegbeweeg teen ’n snelheid wat eweredig is aan hul onderlinge afstand. Eenvoudiger gestel beteken dit dat hoe verder ’n sterrestelsel van die aarde af is, hoe vinniger beweeg dit van ons af weg. Die Wet van Hubble is een van die bewysstukke wat die meeste aangehaal word ter ondersteuning van die teorie van die oerknal. Edwin Hubble het die wet in 1929 geformuleer. Hy het die wet ontdek deur die rooiverskuiwing in die ligspektrum van die sterrestelsels te verklaar deur die Doppler-effek. Hy het die berekende snelheid volgens die Doppler-effek gestel teenoor die afstand van die sterrestelsels en gevind daar is ’n lynregte verband tussen snelheid en afstand. Die konstante wat hierdie verhouding uitdruk, word die Hubble-konstante genoem. Die wet kan in ’n eenvoudige formule uitgedruk word: v = H0D, met H0 die Hubble-konstante in km/s/Mpk, D die afstand van die Aarde af in megaparsek of Mpk (1 Mpk is ongeveer 3,26 miljoen ligjare), en v die snelheid waarteen die sterrestelsel van ons af wegbeweeg.


Die Suid-Afrikaanse Sokkervereniging (Engels: South African Football Association of SAFA) is Suid-Afrika se nasionale vereniging wat sokker in die land organiseer. Die organisasie is in 1991 gestig en is in 1992 by FIFA en CAF geaffilieer. Die Suid-Afrikaanse Sokkervereniging het reeds belangrike toernooie soos die Afrikanasiesbeker 1996, FIFA Sokker-Konfederasiebeker in 2009, FIFA Sokker-Wêreldbekertoernooi in 2010 en Afrikanasiesbeker 2013 aangebied. Voorsitter: Danny Jordaan Adjunkpresident: Mwelo Nonkonyana Adjunkpresident: Mandla 'Shoes' Mazibuko Adjunkpresident: Irvin Khoza Sekretaris-generaal: Leslie Sidibe USSASA SASSU SAIFA SAFCA SAFMA Onder-12 (Tsetse-flies) Onder-17 (Amajimbos) Onder-20 (Amajita) Onder-23 (Amaglug-glug) Suid-Afrikaanse nasionale sokkerspan (Bafana-Bafana) Suid-Afrikaanse nasionale vrouesokkerspan (Banyana-Banyana) ABSA Premierliga, die hoof liga Nasionale Eerste Liga, eerste afdeling Vodacom Promotional League, tweede afdeling SAFA-vroueliga, vir vroue Krieket Suid-Afrika Suid-Afrikaanse Rugbyunie Suid-Afrikaanse Sportkonfederasie en Olimpiese Komitee http://www.safa.net/index.php?page=committee1 SAFA se amptelike webtuiste Suid-Afrika op FIFA se webtuiste Geargiveer 18 Junie 2019 op Wayback Machine Suid-Afrika op CAF se webwerf


'n Waterwiel is 'n masjien wat die energie van lopende of vallende water na ander bruikbare vorme van energie (soos elektrisiteit) omskakel. In die middeleeue is waterwiele gebruik om fabrieke oor die wêreld heen aan te dryf. Die alternatiewe was windmeule asook menslike- en dierekrag. Die algemeenste gebruik was die maal van graan, maar ander gebruike sluit die weef van linne en die vervaardiging van papier in. Hernubare energie Windmeul Water Wiel Wikimedia Commons het meer media in die kategorie Waterwiele. Hierdie artikel is ’n saadjie. Voel vry om Wikipedia te help deur dit uit te brei.


Cirene (Grieks: Κυρήνη, Kyríni) was in die oudheid 'n Griekse stad, geleë in die huidige Libië. Dit was die oudste en belangrikste van die vyf Griekse stede in die streek en verleen aan die ooste van Libië die klassieke naam Cyrenaica, wat dit teenswoordig steeds dra. Die stad was geleë in 'n vallei in die hooglande van Jebel Akhdar. Cirene is oorspronklik gestig as 'n kolonie van die Grieke van Thera, oorspronklik gelei deur Aristoteles van Thera, ongeveer 630 v.C. Volgens antieke bronne het klimaatstoestande (daar het byvoorbeeld jare lank geen reën geval nie) Thera aangespoor om Cirene as kolonie te vestig. Cyrenaica het deel geword van die Ptolemeense ryk van Alexandrië in Egipte, en is later by die Romeinse Ryk gevoeg. Cirene was die geboorteplek van die wetenskaplike Eratosthenes. Daarbenewens word 'n aantal filosowe met die stad verbind, soos Callimachus, Karneades en Aristippus. Ongeveer die jaar 85 v.C., ten tyde van die heerskappy van Lucius Sulla, is die inwoners van Cirene in vier klasse verdeel: die burgers, die boere, die buitelandse inwoners en die Jode, wat 'n onrustige minderheid gevorm het.


Joe Jonas (gebore 15 Augustus 1989) is 'n Amerikaanse akteur.


David Kross (Duits: David Kroß; gebore 4 Julie 1990 in Bargteheide, Sleeswyk-Holstein) is 'n Duitse akteur. Sy debuutverskyning was in Hilfe, ich bin ein Junge (Afrikaans: Hulp, ek is 'n seun) in 2002. Hy het die hoofrolle in Knallhart (2006) en Krabat (2008) vertolk. Hy het later die hoofrol in die rolprent The Reader (2008) gespeel. Sy karakter, Michael Berg, is 'n 15-jarige seun wat verlief raak op 'n 36-jarige vrou, Hanna Schmitz, in die naoorlogse Duitsland. In dié rolprent vertolk hy ook die rol van die 22-jarige Berg as 'n regstudent wat Hanna Schmitz se hofsaak bywoon. Alhoewel die meeste akteurs wat in The Reader gespeel het redelik ervare was, was hy tot op datum nog betreklik onbekend. Sy kennis van Engels was ook taamlik beperk sodat hy die taal moes aanleer vir sy rol in hierdie prent, wat heeltemal in Engels verfilm is. Hilfe, ich bin ein Junge (2002) Knallhart (2006) Wikimedia Commons het meer media in die kategorie David Kross.


Die Mark van die DDR (Duits: Mark der DDR, afkorting: M) was die geldeenheid van die Duitse Demokratiese Republiek (DDR). In die algemene taalgebruik van die DDR is dit gewoonlik net "Mark" genoem, terwyl mense in die Wes-Duitse Bondsrepubliek Duitsland meesal van "Ostmark" gepraat het wanneer hulle na die DDR-geldeenheid verwys het. Die ISO-geldeenheidkode vir die Mark der DDR was DDM. Tot 1964 staan die Mark der DDR as Deutsche Mark bekend, daarna is die naam gewysig na Mark der DDR. Die DDR-Mark is opgedeel in 100 Pfennig. Banknote is uitgereik ter waarde van 5, 10, 20, 50 en 100 Mark, met muntstukke van 1, 5, 10, 20 en 50 Pfennig en 1, 2, 5, 10 en 20 mark. Die 10- en 20-Mark-muntstukke is in baie klein oplae gemunt. Banknote ter waarde van 200 en 500 Mark is later gedruk maar nie uitgereik nie, aangesien die regering gevrees het dat dit as 'n bewys van inflasionêre tendense in die ekonomie van die DDR beskou sou word.


Die gedomestikeerde jak (Bos grunniens) is 'n mak horingdraer met lang hare. Jakke word in die Himalajas van suidelike Sentraal-Asië, die Tibetaanse plato en so ver noord as Mongolië en Rusland aangetref. Dit is 'n afstammeling van die wilde jak, Bos mutus. Jakke is swaargeboude diere met 'n stewige raam, stewige bene en afgeronde, gesplete hoewe. Hulle het 'n lang, digte pels wat laer as die maag afhang. Wilde jakke is oor die algemeen donker van kleur, met 'n swarterige bruin pels. Daarteenoor toon gedomestikeerde jakke groter kleurverskille, dikwels met roesbruin en room kolle. Hulle het klein oortjies en 'n wye voorkop, met gladde horings wat oor die algemeen donker van kleur is. Die bulle se horings strek van die kante van die kop waarna dit vorentoe kurwe, en wissel gewoonlik van 48 tot 99 cm (19-39 duim) in lengte. Die koeie se horings is kleiner, 27 tot 64 cm (11-25 duim) in lengte, en het 'n meer regop vorm. Beide geslagte het 'n kort nek met 'n merkbare bult oor die skouers, maar dit is meer prominent by bulle.


Arduino is 'n maatskappy wat oopbron rekenaarhardeware en -sagteware ontwerp en versprei. Die maatskappy spesialiseer in enkelbord mikrobeheerders en mikrobeheerder-stelletjies wat daarop gemik is om dit maklik te maak vir nuwelinge om digitale toestelle te bou wat fisiese voorwerpe beheer. Die gewildheid van die maatskappy se produkte is hoofsaaklik te wyte daaraan dat die ontwerp van die borde asook die sagteware onder die GNU Algemene Publieke Lisensie versprei word. Arduino se Amptelike Webwerf Wikimedia Commons het meer media in die kategorie Arduino. (en) arduino.cc – Amptelike webwerf (en) arduino.org – Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


17 Oktober is die 290ste dag van die jaar in die Gregoriaanse kalender (291ste in 'n skrikkeljaar). Daar volg nog 75 dae. 732 – Slag van Poitiers;


Stanisław Bogusław Leszczyński (Lemberg, 20 Oktober 1677 - Lunéville, Lotaringe, 23 Februarie 1766) was die koning van Pole en later die hertog van Lotaringe. Hy stam van 'n ou adellike Poolse familie af. Stanislas was 'n verligte heerser en geïnteresseerd in die kunste en wetenskap. Hy was belese en het verskeie tale gepraat. Place Stanislas in Nancy is na hom vernoem, en daar is 'n standbeeld van hom in die middel van die plein. Hierdie artikel is ’n saadjie. Voel vry om Wikipedia te help deur dit uit te brei.


25 Julie is die 206de dag van die jaar in die Gregoriaanse kalender (207de in skrikkeljare). Daar volg nog 159 dae in die res van die jaar. 306 – Konstantyn I word deur sy troepe uitgeroep tot Romeinse keiser. 1571 – Pous Pius V publiseer die bul Exponi nobis nuper wat die stigting van die Universiteit van Lima aankondig. 1593 – Koning Henri IV van Frankryk keer terug na die Rooms-Katolieke Kerk en maak daarmee 'n einde aan die godsdiens oorlog in sy land. 1661 – Die Nederlandse kommandant aan die Kaap, Jan van Riebeeck, skrywe in sy Dagregister dat die eerste lemoene in die Kompanjiestuin in Kaapstad gepluk is 1712 – Tweede Villmergse-oorlog: In die bloedige Veldslag van Villmergen oorwin die protestantse lede die katolieke lede van die Switserse Bondgenootskap.


Celtic FC is 'n Skotse sokkerklub uit Glasgow, wat in die Scottish Premier League speel. Die span se tuisveld is Celtic Park (kapasiteit: 60 000 sitplekke). Die klub is oorspronklik katoliek en is bekend vir die derby teen hulle protestantse mededinger, Glasgow Rangers. Hierdie wedstryd is bekend as die Old Firm. Celtic het 43 keer die Skotse titel gewen (tans is hulle kampioen) en een keer die Europese beker verower (in 1967).


Homel (Belarussies: Гомель Homel, Russies Гомель Gomel) is die tweede grootste stad in Belarus met 'n bevolking van meer as 526 872 inwoners (2015 sensus). Die stad fungeer as die administratiewe setel van die gelyknamige woblast (administratiewe gewes) en rajon (distrik). Homel, Belarus se kultuurhoofstad in 2011, is naas Oeljanofsk in Rusland ook as een van twee kultuurhoofstede van die Gemenebes van Onafhanklike State in daardie jaar aangewys. "Belstat.gov.by" (PDF). Geargiveer vanaf die oorspronklike (PDF) op 3 April 2014. Besoek op 15 Januarie 2014.


Johann Amos Comenius (1592–1670), ook genoem Jan Amos Komensky, was bekend as die vader van moderne onderwys. Hy was 'n Tsjeggiese opvoedkundige wat die eerste prenteboek vir kinders, “Orbis Pictus”, geskryf het. Hy het geglo dat dit 'n riglyn vir onderwysers kan wees om die kinders se sintuie te stimuleer in die leerproses om die natuur te bestudeer. Hy het geredeneer dat kinders leer deur dinge te doen en opvoedkunde moet 'n natuurlike orde volg, en gebaseer wees op die natuur. Hy het daarin geglo dat arm kinders ook opgevoed moet word. Kinders moet toegelaat word om teen hul eie tempo te leer. Hy het ook geglo dat onderwysers met kinders se eie inklinasies moet werk, want “wat natuurlik kom vind plaas sonder dwang”. Jan Amos Comenius het gesê, “Children ought to be dearer to parents than gold and silver, than pearls and gems, may be discovered from a comparison between both gifts of God; for... Gold and silver are fleeting and transitory; children an immortal inheritance.” Comenius het 'n teorie gehad wat geïmplementeer was deur moderne onderwys.


Wolga-Bulgarye was ’n historiese Islamitiese staat wat tussen die 7de en 13de eeu bestaan het naby die samevloei van die Wolga- en die Kama-rivier in wat nou Europese Rusland is. Inligting uit eerstehandse bronne oor Wolga-Bulgarye is taamlik skaars. Aangesien geen Bulgaarse rekords behoue gebly het nie, kom die meeste van die inligting oor die land uit hedendaagse Arabiese, Persiese, Indiese en Russiese bronne. Van die inligting word verkry deur uitgrawings. Daar word geglo die gebied is aanvanklik bewoon deur Fins-Oegriese volke, onder meer die Mari. Die meeste geleerdes stem saam dat die Wolga-Bulgare tot in die middel van die 10de eeu onderwerp is deur die Chasariese Ryk, en daarna het die Bulgare nie meer belasting aan die Chasare betaal nie. Chasarië is in die laat 10de eeu vernietig en daarna het die Wolga-Bulgare se mag gegroei en die land groter geword. In die laat 9de eeu het verenigingsprosesse begin en Bulgar (ook Bolghar gespel), 160 km suid van die hedendaagse Kazan, het die hoofstad geword. Islam is in die vroeë 10de eeu as die staatsgodsdiens aanvaar.


Ohio (Engels: State of Ohio) is 'n deelstaat in die Groot Mere-streek van die Verenigde State van Amerika met 'n oppervlakte van 116 096 vierkante kilometer en 'n bevolking van 11,5 miljoen. Die hoofstad en grootste stad is Columbus. Ohio word in die noorde deur Michigan en die Eriemeer, in die ooste deur Pennsilvanië en Wes-Virginië, in die suide deur Kentucky, en in die weste deur Indiana begrens. Dit is die 17ste staat wat tot die Unie toegelaat is. Ohio se bynaam is The Buckeye State. 'n Buckeye is 'n tipe kastaiingboom. Die naam Ohio kom van die Seneca woord ohi:yo wat 'groot kreek' beteken. Ohio se leuse is "By God is alles moontlik". Somers is gewoonlik warm en vogtig. Koel temperatuur oorheers in die winter. Die Ohio Wesleyan-universiteit is ook in die staat geleë. Toerisme Visit the USA: Ohio Geskiedenis Ohio History Connection Hierdie artikel is ’n saadjie. Voel vry om Wikipedia te help deur dit uit te brei.


Peroen of Perun is in die Slawiese mitologie die hoogste god, asook die god van donderweer en weerlig. Sy ander hoedanighede is die berge, eikebome, die arend, die uitspansel, perde en rytuie, wapens (die hamer, byl en pyl), oorlog en vuur. Hy is eers verbind met wapens wat van klip gemaak is en later van metaal. Sy naam word op verskeie maniere gespel en uitgespreek in die onderskeie Slawiese tale. Peroen word beskryf as ’n ruwe man met ’n koperkleurige baard. Hy ry in ’n strydwa wat deur ’n bokram getrek word en dra ’n byl of soms ’n hamer. Die byl word gegooi na bose mense en geeste en keer altyd na sy hand terug. Die meeste historiese rekords oor Slawiese gode noem Peroen. In die 6de eeu word hy al genoem in De Bello Gothico, ’n historiese bron geskryf deur die Bisantynse historikus Procopius. in ’n kort nota wat die geloof van ’n sekere Suid-Slawiese stam beskryf, word gesê hulle "erken dat een god, die skepper van die weerlig, die grootste god van almal is: Aan hom bring hulle offerandes, ’n os en ander diere".


Skots (Scots, soms ook Inglis, Lallans, Doric of braid Scots genoem) is die algemene naam wat na die Germaanse taal van Skotland verwys wat tradisioneel hoofsaaklik in dié land se laerliggende dele gebesig word. Dit word soms ook beskou as 'n Engelse dialek. Skots moet nie verwar word met Skots-Gaelies nie, 'n selfstandige Keltiese taal wat vroeër veral in die Skotse Hoogland gepraat is en nou verwant is aan Iers. Met die sogenaamde Plantations, die grootskaalse vestiging van Skotse gesinne in Ulster vanaf die 17de eeu, is Skots ook na die noorde van Ierland oorgeplant. Dié streeksvariant staan bekend as Ulster-Skots (Ulster Scots of Ullans). Noord-Ierse sprekers verwys daarna ook as the Hamely Tongue. Skots het sy oorsprong in die vroeg-Middeleeuse Germaanse immigrasiegolwe. Sedert die vyfde eeu n.C. het baie Angele hulle in die suide van Skotland gevestig. Hulle het 'n Germaanse taal gepraat wat nou verwant was aan die dialekte van die Sakse en Jute, twee ander Germaanse volksgroepe wat hulle terselfdertyd in Engeland gevestig het. Noordelike Angel-Saksiese dialekte is vanaf die 7de eeu ook in Lothian gebesig; hier is ook die meeste plekname van Germaanse herkoms.


Michelle Monaghan (gebore 23 Maart 1976) is 'n Amerikaanse aktrise en vervaardiger. Sy is bekend vir haar rolle in die rolprente Kiss Kiss Bang Bang (2005), Gone Baby Gone (2007), Source Code (2011), en Pixels (2015). 2005: Kiss Kiss Bang Bang 2006: Mission: Impossible III 2007: Gone Baby Gone 2007: The Heartbreak Kid 2008: Made of Honor 2008: Eagle Eye 2008: Trucker 2010: Due Date 2011: Source Code 2011: Machine Gun Preacher 2012: Tomorrow You're Gone 2013: Expecting 2013: Blindsided 2014: Better Living Through Chemistry 2014: The Best of Me 2014: Fort Bliss 2014: Playing It Cool 2015: Pixels 2016: Patriots Day 2017: The Vanishing of Sidney Hall 2017: Sleepless 2018: Saint Judy The Price of Admission 2014: True Detective 2016: The Path 2017: Talking with Chris Hardwick 2019: Messiah 2013: Making True Detective 2014: Open 2007: The Farrelly Bros.


Die Neanderdallers of Neanderdalmense is ’n uitgestorwe spesie van archaïese mense in die genus Homo, moontlik ’n subspesie van Homo sapiens. Hulle was baie na verwant aan moderne mense: hul DNS verskil net 0,3%, wat egter steeds twee keer so groot is as die grootste DNS-verskil tussen hedendaagse mense. Oorblyfsels van Neanderdallers sluit in bene en steengereedskap, wat aangetref word van Wes-Europa tot in Sentraal-Asië. Die spesie is genoem na die Neandertal (voor 1901 gespel as Neanderthal), 'n vallei van die Düsselrivier sowat 10 kilometer oos van Düsseldorf in Noordryn-Wesfale, Duitsland waar dit die eerste keer ontdek is. Hulle word gewoonlik geklassifiseer as die spesie Homo neanderthalensis, maar sommige wetenskaplikes beskou hulle as Homo sapiens neanderthalensis, ’n subspesie van Homo sapiens. Die eerste mense wat proto-Neanderdal-eienskappe gehad het, het vermoedelik reeds 600 000–350 000 jaar gelede in Europa gewoon. Die presiese tyd waarin hulle gelewe het, word betwis.


Edward Sinclair (3 Februarie 1914 – 29 Augustus 1977) was 'n Engelse akteur en skrywer. Hy was bekend vir sy rolle in die rolprente The Bells (1931), Kiss of Araby (1933), en Dad's Army (1971). 1931: The Bells 1933: Kiss of Araby 1936: The Captain's Table 1971: Dad's Army 1968: Dad's Army Edward Sinclair in die Internet-rolprentdatabasis


Konstantin Konstantinovich (Xaverevich) Rokossofski (Pools: Konstanty Rokossowski; 21 Desember 1896 - 3 Augustus 1968) was 'n Sowjet-en Poolse offisier wat Maarskalk van die Sowjetunie, Maarskalk van Pole geword het en van 1949 tot sy verwydering in 1956 gedurende die Poolse Oktober gedien het as Poolse minister van Verdediging. Hy was een van die mees prominente bevelvoerders van die Rooi Leër van die Tweede Wêreldoorlog. Rokossovsky, gebore in Kongres-Pole onder Russiese bewind, het tydens die Eerste Wêreldoorlog in die keiserlike Russiese leër gedien. Na die oorlog het hy by die Rooi Leër aangesluit en met groot onderskeiding tydens die Russiese Burgeroorlog geveg. Rokossofski het senior opdragte gehou tot 1937, toe hy die slagoffer van Josef Stalin se Groot Suiwering geword het, waartydens hy 'n verraaier was, gevange geneem en gemartel is. Na Sowjet-mislukkings in die Winteroorlog is Rokossofski weer ingestel weens 'n dringende behoefte van ervare offisiere. Na die inval van Duitsland in die Sowjetunie het Rokossofski sleutelrolle gespeel in die verdediging van Moskou en die teenoffensiewe in Stalingrad en Koersk.


Wêreldrugby (Engels: World Rugby), tot in November 2014 bekend as die Internasionale Rugbyraad (afgekort “IRR”; Engels: International Rugby Board (IRB), is die wêreldwye bestuursliggaam wat die reëls van rugby beheer. Die liggaam is in 1886 in die lewe geroep as die Internasionale Rugbyvoetbalraad (IRVR) deur die Skotse, Walliese en Ierse rugbyunies. Die Engelse Rugbyvoetbalunie het aanvanklik geweier om aan te sluit, maar hulle het in 1890 die eerste niestigtingslid geword wat aangesluit het. Australië, Nieu-Seeland en Suid-Afrika het in 1949 volle lede geword en in 1978 het Frankryk gevolg. In 1987 is Argentinië, Fidji, Italië, Japan, Kanada, Roemenië, Tonga, die Verenigde State en Zimbabwe deur die Internasionale Rugbyvoetbalraad genooi om aan die eerste rugbywêreldbekertoernooi deel te neem wat gepaard gegaan het met lidmaatskaap. Tussen 1987 en 1999 het ’n verdere tagtig lede gevolg. Die raad is in 1998 herdoop tot die Internasionale Rugbyraad en het in November 2014 sy huidige naam aangeneem. Wêreldrugby se hoofkantoor is in Dublin, Ierland, gesetel. Die amptelike tale is Engels, Frans, Italiaans en Spaans.


Sir Malcolm Henry Arnold (21 Oktober 1921 – 23 September 2006) was 'n Engelse Komponis. Sy uitset van werke omvat baie genres, insluitende 'n siklus van nege simfonieë, verskeie concertos, konsertwerke, kamermusiek, koormusiek, en musiek vir blaasinstrument groepe. Hy het uitvoerig vir die teater geskryf, met vyf ballette wat aangevra is deur die Koninklike Ballet-geselskap, sowel as twee operas en 'n musiekblyspel. Hy het ook verskeie klankbane vir meer as 'n honderd rolprente geskryf, onder meer vir The Bridge on the River Kwai (1957), waarvoor hy 'n Oscar gewen het. Malcolm Arnold was in Northampton, Northamptonshire, Engeland, gebore as die jongste van vyf kinders van 'n vooruitstrewende gesin van skoenmakers. Alhoewel sy familie 'n bestaan gemaak het as skoenmakers, was baie van hulle musici; beide sy ouers was byvoorbeeld pianiste, en sy tante was 'n violis. Nadat hy Louis Armstrong gesien speel het in Bournemouth, het hy op die ouderdom van twaalf jaar begin trompet speel, en vyf jare later het hy 'n beurs gewen om te studeer by die Koninklike Musiekkollege.


Lewis Carroll (1832–1898) was 'n Britse skrywer van beroemde kinderverhale, soos Alice se avonture in Wonderland en Alice deur die spieël. Sy regte naam was Charles L. Dodgson. Hy was 'n wiskundedosent aan die Universiteit van Oxford. Charles Lutwidge Dodgson is op 27 Januarie 1832 in Daresbury, Cheshire in Engeland gebore. Hy was die derde kind en die oudste seun in 'n gesin van elf kinders. In Januarie 1851 vertrek hy na Oxford, waar hy in 1854 cum laude in wiskunde van die Christ Church-kollege afstudeer. Later word hy dan ook 'n lektor daar. Nadat Alice's Adventures in Wonderland in 1865 verskyn het, het hy talle positiewe resensies in die pers ontvang. In 1866, 1867 en 1868 verskyn daar elke jaar 'n nuwe uitgawe. Daarna is die boek tussen 1869 en 1889 ses-en-twintig keer in Engeland herdruk en begin talle vertalings daarvan in ander lande te verskyn (onder andere in Afrikaans). In 1871 word 'n opvolg van sy beroemde boek onder die titel Through the Looking-Glass, and What Alice Found There gepubliseer. Sy verwronge roem en rykdom het egter sy werk as wetenskaplike oorskadu.


Louisa Krause (gebore 20 Mei 1986) is 'n Amerikaanse aktrise. Sy is bekend vir haar rolle in die rolprente Young Adult (2011), King Kelly (2012), en Jane Wants a Boyfriend (2015), en in die televisiereeks Billions (2016). 2009: Toe to Toe 2011: Young Adult 2012: King Kelly 2013: Bluebird 2014: The Heart Machine 2015: Jane Wants a Boyfriend 2015: The Abandoned 2015: Ava's Possessions 2015: Bare 2016: Donald Cried 2016: We've Forgotten More Than We Ever Knew 2016: The Great & The Small 2017: Woman Walks Ahead 2017: New Money 2017: The Super Nebraska Horizon 2016: Billions 2016: The Girlfriend Experience Louisa Krause in die Internet-rolprentdatabasis


Flavia Julia Helena (Augusta), Helena van Konstantinopel of Sint-Helena (circa 248 – circa 329) was die moeder van die Romeinse keiser Konstantyn die Grote. Die ontdekking van verskeie belangrike relikwieë word aan haar toegeskryf. Sy word binne die Oosters-ortodokse en Rooms-katolieke christendom as heilige vereer. Helena is waarskynlik in die vergane stad Drepanum gebore in die landstreek Bithinië (in die teenswoordige Turkye). Haar seun Konstantyn het die naam van die stad later na Helenopolis verander. Daar bestaan ook bronne waaruit dit blyk dat Helena gebore is in Škrip op die eiland Brač (tans in Kroasië) in die Adriatiese See. Sy stam uit 'n lae sosiale klas. Volgens sommige kenners was sy die dogter van 'n herbergier. Helena het kennis gemaak met die Romeinse militaris Konstantius Chlorus en later sy seun Konstantyn gebaar. Na hul egskeiding het Konstantius vervolgens met die stiefdogter van keiser Maximianus getrou en later self keiser geword. Na sy dood in 306 het sy seun Konstantyn hom opgevolg en het Helena, as moeder van die keiser, 'n belangrike figuur aan die keiserlike hof geword. Sy het haar vervolgens in Trier (Augusta Treverorum) bevind.


Walcheren is 'n vorige-eiland in suidelike Nederland, in die provinsie Zeeland. Hierdie artikel is ’n saadjie. Voel vry om Wikipedia te help deur dit uit te brei.


John Ajvide Lindqvist (* 2 Desember 1968 in Stockholm-Blackeberg) is 'n Sweedse skrywer, illusionis en skerpskertser. Lindqvist is in die Stockholmse stadsdeel Blackeberg gebore en het ook daar grootgeword. Voordat hy met die skryf van gruwelromans begin het, het hy sy brood twaalf jaar lank as grapmaker en skerpskertser verdien. Reeds met sy debuutroman oor 'n vampier-meisie, Låt den rätte komma in ("Laat die regte een binnekom"), wat hom in die vroeë 1980's in sy geboorteplek afspeel, het vir Lindqvist in 2004 die deurbraak gekom. Die roman het in elf lande verskyn, waaronder die Verenigde Koninkryk, Duitsland en die VSA. Sy tweede werk, die zombie-roman Hanteringen av odöda ("Die hantering van ondooies", 2005), is in agt lande gepubliseer. Sy derde werk, Pappersväggar (2006), is 'n versameling novelles. Lindqvist se vierde en laaste werk tot dusver, Människohamn, is in die somer van 2008 vrygestel. Naas romans het Lindqvist ook die draaiboeke vir die Sweedse uitsaaikorporasie SVT se dramareeks Kommissionen en groot dele van die televisiereeks Reuter & Skoog geskryf, net soos die draaiboek vir die verfilming van Låt den rätte komma in (internasionale Engelse titel: Let the Right One In).


Dahlem is 'n stadsdeel in die administratiewe distrik Steglitz-Zehlendorf van Berlyn. Dahlem is een van die welvarendste woongebiede in die Duitse hoofstad en het sy oorsprong in 'n middeleeuse dorp wat in die vroeë 13de eeu gestig is. Die huidige residensiële voorstad is in die suidweste van Berlyn geleë, tussen die stadsdele Zehlendorf en Steglitz, Lichterfelde-West en die bosgebied Forst Grunewald. Die stadsbeeld van Dahlem word deur 'n groot aantal villa's, parke en tuine oorheers. In die laat 19de en vroeë 20ste eeu is Dahlem met die vestiging van tersiêre instellings en musea stelselmatig tot 'n soort "Duitse Oxford" ontwikkel. Die stadsdeel huisves vandag steeds 'n verskeidenheid wetenskaplike en akademiese instellings, waaronder die Freie Universität Berlin, een van die grootstes in Duitsland, en 'n museumkompleks wat deur die stigting Staatliche Museen zu Berlin bestuur word en een van die beduidendste etnologiese versamelings ter wêreld huisves.


Die jaar 969 was 'n gewone jaar wat volgens die Gregoriaanse kalender op 'n Sondag begin het. Dit was die 69ste jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad. 11 Julie – Olga van Kiëf, regent van Kiëf-Roes (* circa 881) 10/11 Desember – Nikephoros II Phokas, Bisantynse keiser (* circa 912)


Gnostisisme (afgelei van Grieks gnosis "kennis") is 'n sinkretistiese filosofiese en religieuse beweging wat 'n aantal verskillende geloofstelsels in die Christelike en daarnaas ook Joodse en Egiptiese wêreld behels. Hulle gemeenskaplike geloofsbasis is die oortuiging dat mense goddelike siele is wat in 'n stoflike wêreld gevange is. Gnostici glo dat die stoflike wêreld deur 'n onvolkome gees of skeppergod, die Demiurg, geskep is en oorheers word, wat dikwels ook as 'n beliggaming van die kwaad of die Abrahamse god van die Hebreeuse Skrifte (die Ou Testament) geïdentifiseer word. Daar bestaan 'n ander, hoër wese of God, wat die goeie beliggaam, maar vanweë sy groot afstand van die mens en sy enigmatiese en onkenbare natuur moeilik ervaarbaar word. Om hulleself van die onvolkome stoflike wêreld te kan bevry benodig 'n mens gnosis of esoteriese spirituele kennis wat net vir 'n geleerde elite beskikbaar is. Sommige Gnostiese groeperings identifiseer Jesus van Nasaret as 'n beliggaming van die Christus wat met sy vleeswording gnosis na die Aarde gebring het.


Joy Villa (gebore 25 April 1986) is 'n Amerikaanse aktrise, assistentregisseuse, en skryfster. Sy is bekend vir haar rolle in die rolprente The Confidant (2010), Ox Films Collection (2010), en Into the Woods (2012). 2010: The Confidant 2010: Ox Films Collection 2012: Into the Woods 2017: It's Come to This Joy Villa in die Internet-rolprentdatabasis Joy Villa op Twitter


Die Aankoopfunksie van 'n onderneming is verantwoordelik vir voorraadbestuur, aankoop van voorraad en grondstowwe, skakeling met verskaffers en om op hoogte te bly met nuwe produkvrystellings en vervaardigingstendense. Dit behels ál die aktiwiteite wat betrekking het tot die verkryging van die middele wat 'n onderneming nodig het om sy aktiwiteite uit te voer en 'n wins te maak, byvoorbeeld die aankoop van grondstowwe, masjiene, voertuie, toerusting en voorraad. Die aankoopafdeling speel 'n belangrike rol in die winsgewendheid van 'n onderneming, aangesien elke onderneming produkte en dienste nodig het. Die aankoopafdeling is verantwoordelik voor: Die bestelling van die korrekte hoeveelheid produkte. Die aankoop van die regte gehalte produkte. Aankope op die regte tyd Aankope teen die regte prys Aankope by die beste verskaffer Aflewering op die korrekte plek Versekering van maksimum wins Die aankoopfunksie is belangrik omdat 'n onderneming verskillende produkte (grondstowwe, masjinerie, voorraad vir herverkoop, materiale en skoonmaakmiddels) nodig het om te funksioneer en sy spesifieke doelwit (wins) te bereik. 'n Onderneming het ook dienste nodig wat deur buite-instansies verskaf word om aktiwiteite binne die omgewing te vergemaklik, byvoorbeeld elektrisiteit, regsdienste, vervoer, berging en kommunikasiedienste.


Leo Genn (9 Augustus 1905 – 26 Januarie 1978) was 'n Engelse akteur. Hy was bekend vir sy rolle in die rolprente Quo Vadis (1951), Moby Dick (1956), The Longest Day (1962), en Ten Little Indians (1965). 1940: Ten Days in Paris 1944: Tunisian Victory 1944: The Return of the Vikings 1944: Attack! Battle of New Britain 1946: Green for Danger 1946: Theirs Is the Glory 1948: The Snake Pit 1948: The Velvet Touch 1950: The Miniver Story 1950: The Wooden Horse 1950: No Place for Jennifer 1951: Quo Vadis 1951: The Changing Face of Europe 1952: Affair in Monte Carlo 1952: Plymouth Adventure 1953: The Girls of Pleasure Island 1953: Paratrooper 1953: Personal Affair 1953: Elizabeth Is Queen 1954: The Green Scarf 1955: Lady Chatterley's Lover 1955: The Lowest Crime 1956: Moby Dick 1956: Beyond Mombasa 1957: The Steel Bayonet 1958: I Accuse! 1958: Tank Force 1960: Escape by Night 1960: Playgirl After Dark 1961: Life of Adolf Hitler 1962: The Longest Day 1964: The Delhi Way 1965: Ten Little Indians 1966: Psycho-Circus 1970: The Bloody Judge 1973: Escape to Nowhere 1975: Sie sind frei, Doktor Korczak 1960: On Trial 1971: The Persuaders! 1972: The Movie Quiz 1960: Mrs. Miniver 1960: Pathfinder 1961: On Trial: The Dilke Case 1962: Act of Faith 1968: The Strange Case of Dr. Jekyll and Mr. Hyde 1970: Marie Stopes: Sexual Revolutionary 2007: Bloody Jess Leo Genn in die Internet-rolprentdatabasis


.gf is die agtervoegsel van domeine vir webtuistes in Frans-Guyana. Dit is nie duidelik hoe domeine geregistreer word nie aangesien die registrateur se webtuiste geen inligting daaroor bevat nie. Lys van Internettopvlakdomeine ISO 3166-2:GF IANA se inligting


Onderwys omsluit die onderrig en aanleer van spesifieke vaardighede asook ander minder tasbare maar moontlik meer ingrypend die oordrag van kennis, positiewe oordeel en goed ontwikkelde wysheid. Een van die grondliggende aspekte van onderwys is die oordrag van kultuur van geslag tot geslag. Onderwys fasiliteer die verwesenliking van selfpotensiaal en verborge talente van 'n indiwidu. Dit is 'n toepassing van pedagogie, 'n vak wat betrekking het op die teoretiese- en toegepaste navorsing wat verband hou met leer en onderrig en staatmaak op ander dissiplines soos sielkunde, filosofie, rekenaarwetenskap, taalkunde, sosiologie en antropologie. Onderrig vind plaas wanneer 'n gemeenskap, 'n groep of 'n indiwidu 'n kurrikulum saamstel om mense te onderrig, gewoonlik jongmense. Onderrig kan sistematies en deeglik geskied. Soms kan onderwysstelsel gebruik word om bo en behalwe kennis ook ideologieë of ideale te bevorder, wat tot die misbruik van 'n stelsel kan lei. Primêre of laer-onderwys bestaan uit die eerste jare van formele, gestruktureerde onderwys tydens die kinderjare. In die meeste lande is primêre onderwys verpligtend (hoewel sekere lande tuisonderrig toelaat). Primêre onderwys begin normaalweg wanneer kinders tussen die ouderdom van vier tot agt jaar.


Rubik se kubus is 'n 3-D kombinasielegkaart wat in 1974 uitgevind is deur 'n Hongaarse beeldhouer en professor in argitektuur, Ernő Rubik. Oorspronklik genaamd die "Magic Cube", is die legkaart gelisensieer deur Rubik vir bemarking en verkope deur Ideaal Toy Corporation in 1980. Dit het die Duitse "Speletjie van die Jaar" spesiale toekenning vir die beste legkaart in daardie jaar ontvang. Tot in Januarie 2009 is daar 350 miljoen blokkies wêreldwyd verkoop. Dit maak dit die wêreld se topverkoper-legkaartspel. Dit word algemeen beskou om die wêreld se besverkoper speelding te wees. In 'n klassieke Rubik se kubus, word elk van die ses vlakke bedek met nege plakkers, elkeen met een van ses soliede kleure: wit, rooi, blou, oranje, groen en geel. Op die huidige modelle, is wit die teenoorgestelde van geel, blou is die teenoorgestelde van groen en oranje is die teenoorgestelde van rooi, en rooi, wit en blou, word in daardie volgorde kloksgewys geplaas. Op vroeë blokkies het die posisie van die kleure gewissel van kubus tot kubus.


Hierdie artikel handel oor menslike geslagsomgang. Vir seks by diere, sien Paring; vir die Afrikaanse musiekgroep, sien Die Seks. Die term seks (afgelei van die Latynse sexus "geslag") verwys na die praktiese uitoefening van seksualiteit. In die algemene taalgebruik sluit die term seksuele handelings tussen twee of meer persone in, veral seksuele omgang en ander vergelykbare seksuele praktyke – in bepaalde gevalle ook masturbasie. Dit is ook onder verskeie ander name bekend, soos geslagsgemeenskap of koïtus. Seks vervul ’n aantal verskillende funksies: Dit bevredig die seksdrang (libido), bewerkstellig voortplanting en speel ook ’n sentrale rol in liefdesverhoudings, waar dit 'n belangrike vorm van sosiale interaksie verteenwoordig en gevoelens van teerheid, geneentheid en liefde tot uitdrukking bring. In die engste sin beteken seks die penetrasie van die vroulike vagina met die manlike penis. Dit is ook bekend as "vaginale seks". Ander vorme van seks waarby penetrasie betrokke is, sluit in anale seks (penetrasie van die anus met die penis), orale seks (penetrasie van die mond met die penis of orale penetrasie van die vagina), vingerseks (penetrasie met die vingers) en penetrasie met behulp van ’n dildo.


Vlug 228 van die Suid-Afrikaanse Lugdiens was 'n geskeduleerde vlug vanaf die Jan Smuts Lughawe in Johannesburg, Suid-Afrika na Heathrow in Londen. Die vliegtuig het in Windhoek in Suidwes-Afrika (die hedendaagse Namibië) oorgestop. Kort nadat dit weer opgestyg het, het dit in die grond in gevlieg. Vyf passasiers oorleef, maar 123 kom in die ongeluk om. Die daaropvolgende ondersoek toon dat die ongeluk deur 'n fout van die vlieëniers veroorsaak is. Tot hede is dit die dodelikste vliegongeluk wat nog in Namibië plaasgevind het. Ongelukstoneel Vlug 228 van die Suid-Afrikaanse Lugdiens was 'n geskeduleerde vlug wat op 20 April 1968 met 'n Boeing 707-300C, met registrasienommer ZS-EUW, onderneem is. Die vlug was geskeduleer om vanaf Johannesburg, deur Windhoek, Luanda, Las Palmas en Frankfurt na Heathrow in Londen te vlieg. Die eerste been van die vlug, onder beheer van kaptein Eric Ray Smith, vanaf Johannesburg na die JG Strijdom-lughawe in Suidwes-Afrika, het sonder voorval verloop. Lugvrag is op- en afgelaai en 'n verdere 46 passasiers het aan boord gegaan.


Frank Welker (gebore 12 Maart 1946) is 'n Amerikaanse akteur.


Hillary Diane Rodham Clinton (* 26 Oktober 1947 in Chicago, Illinois, as Hillary Diane Rodham) is ’n suksesvolle regsgeleerde en politikus wat in 2001 die Demokratiese senator vir New York geword het. Sy is getroud met oudpres. Bill Clinton en het van 1992 tot 2000 as Amerikaanse presidentsvrou gedien. In 2008 het sy self die president probeer word, maar Barack Obama is as die party se kandidaat benoem. In 2009 het pres. Obama haar as minister van buitelandse sake in sy kabinet aangestel. In 2016 was sy die Demokratiese Party se amptelike presidentskandidaat, maar die verkiesing is deur die Republikeinse kandidaat Donald Trump gewen. Sy het in 1973 'n graad aan die Yale-universiteit se regsskool behaal en daarna 'n loopbaan as advokaat begin. In 1975 het sy na Arkansas verhuis en met Bill Clinton getrou. Sy was in 1979 die eerste vroulike vennoot van Rose Law Firm en is in die tydperk tussen 1988 en 1991 as een van die eenhonderd mees invloedryke advokate in die Verenigde State gelys. In die periodes tussen 1979 en 1981 en tussen 1983 en 1992 was sy die Eerste Dame van die deelstaat Arkansas.


Die jaar 1979 was 'n gewone jaar wat volgens die Gregoriaanse kalender op 'n Maandag begin het. Dit was die 79ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. Dit was die laaste jaar van die dekade 1970's. Die Suid-Afrikaanse ambassadeur in El Salvador, Archibald Dunn, word ontvoer en vermoor. 1 Januarie – Die Verenigde Nasies se sekretaris-generaal, Kurt Waldheim, lui die begin van die Internasionale Jaar van die Kind in. 22 Februarie – St. Lucia (land) word onafhanklik van die Verenigde Koninkryk. 6 April – Dr Connie Mulder, S.A. kabinetsminister, word uit die Nasionale Party geskors weens sy aandeel in die inligtingskandaal. 9–23 Junie – Die 2de Krieketwêreldbeker word in Engeland aangebied en deur Wes-Indië gewen. 18 Junie – SALT II geteken deur Jimmy Carter en Leonid Brezjnef. 26 Junie – Muhammad Ali tree af. 2 Julie – Die Susan B. Anthony dollarmunt word uitgereik. 11 Julie – Die NASA-ruimtetuig Skylab brand uit in die Aarde se atmosfeer. 12 Julie – Kiribati word onafhanklik van die Verenigde Koninkryk.


Die patat (Ipomoea batatas) is 'n dikotiele plant wat behoort tot die familie Convolvulaceae. Dit is 'n groot bron van stysel met 'n soet smaak, die knolagtige wortels is 'n wortelgroente. Die jong blare en lote word soms geëet as groenigheid. Van die sowat 50 genera en meer as 1 000 spesies van Convolvulaceae, is I. batatas die enigste gewas van groot belang - 'n paar ander word plaaslik gebruik, maar heelparty is eintlik giftig. Patats is net verlangs verwant aan die aartappel (Solanum tuberosum) en behoort nie aan die nastergalfamilie (Solanaceae) nie. Die genus Ipomoea van die patat bevat ook verskeie tuinblomme genaamd "morning glories", alhoewel die term gewoonlik nie uitgebrei word na Ipomoea batatas nie. Sommige kultivars van I. batatas word as ornamentele plante gekweek. Die plant is 'n meerjarige kruidagtige wingerdstok, met alternatiewe hartvormige of handvormige gelobde blare en mediumgrootte blomme. Die eetbare knolagtige wortel is lank en spits, met 'n gladde skil waarvan die kleur wissel tussen geel, oranje, rooi, bruin, pers en beige.


Hilo [ˈhiːlo/] is 'n sensusgebied (census-designated place, CDP ) aan die ooskus van die eiland Hawaii en die tweede grootste stad in die gelyknamige Amerikaanse deelstaat ná Honolulu met 'n bevolking van 40 759 mense volgens die sensus van 2000. Hilo is die administratiewe setel van Hawai'i County en in die South Hilo District geleë. Naby die stad aan die Hilobaai rys twee skildvulkane: Mauna Loa, wat nog steeds as aktief beskou word, en die slapende Mauna Kea wat sommige van die beste aardgebaseerde sterrewagte huisves. Hilo het reeds lank voor die aankoms van die eerste Europeërs 'n beduidende rol in die Hawaise geskiedenis gespeel en was naas Lahaina op die eiland Maui 'n belangrike handelsentrum in die eilandryk. Ná die vereniging van die ryk onder koning Kamehameha I, wat in 1753 naby die stad gebore is, het Hilo selfs ses jaar lank as die hoofstad van die Koninkryk Hawaii gedien. Hilo is die setel van die Universiteit van Hawai'i te Hilo en beskik oor sy eie internasionale lughawe. Vanweë sy ligging aan die oostelike loefkant van die eiland Hawai'i is Hilo een van die reënrykste nedersettings in die deelstaat.


Vijfheerenlanden is 'n munisipaliteit in die Nederlandse provinsie Utrecht, met 'n bevolking van sowat 58 000 in 2021 en 'n oppervlakte van 153 km². Die munisipaliteit is in 2019 gestig en betref 'n saamvoeging van die Zuid-Hollandse munisipaliteite Leerdam en Zederik en die Utrechtse munisipaliteit Vianen (het tot 2002 ook aan Zuid-Holland behoort). Leerdam en Vianen is twee kleine stede, die bestuurlike sentrum is in Meerkerk. Die Vijfheerenlanden-munisipaliteit lê tussen die Lek-rivier in die noorde en die Linge-rivier in die suide, en stem min of meer ooreen met die Vijfheerenlanden-streek, uitgesonder die gebied noordwes van die dorp Meerkerk, wat in die Alblasserwaard geleë is (die dorpies Tienhoven en Ameide met omgewing, ongeveer 12 km²). In hierdie munisipaliteit word Vijfheerenlands gepraat, wat is 'n Hollandse dialek en sterk verwant aan die naburige Alblasserwaards. Plekke in die munisipale gebied van Vijfheerenlanden: Verkiesings sedert 2019: Vijfheerenlanden (streek) 'n Klein stukkie van die Vijfheerenlanden-streek lê in die Zuid-Hollandse munisipaliteit Molenlanden: die gebied oos van die dorp Arkel. Hierdie Diefdijk-plek lê gedeeltelik in die Gelderse munisipaliteit West Betuwe.


’n Meridiaan of lengtelyn is die helfte van ’n denkbeeldige grootsirkel op die aarde se oppervlak. Dit strek tussen die Noord- en Suidpool en verbind punte met dieselfde lengtegraad met mekaar. Elke meridiaan lê loodreg op die ewenaar. Hulle is almal dieselfde lengte: die helfte van ’n grootsirkel op die aarde se oppervlak en dus 20 003,93 km. Wikimedia Commons het meer media in die kategorie Meridiaan. Hierdie artikel is ’n saadjie. Voel vry om Wikipedia te help deur dit uit te brei.


Die Weather Underground Organization (WUO), algemeen bekend as die Weather Underground, was 'n radikale linkse militante organisasie in die Verenigde State wat in die laat 1960's en 1970's aktief was, gestig op die Ann Arbor-kampus van die Universiteit van Michigan. Dit is oorspronklik die Weathermen genoem. Die WUO is in 1969 georganiseer as 'n faksie van Students for a Democratic Society (SDS) wat grotendeels bestaan uit die nasionale kantoorleierskap van SDS en hul ondersteuners. Vanaf 1974 was die uitdruklike politieke doel van die organisasie om 'n revolusionêre party te skep om die Amerikaanse imperialisme omver te werp. Die FBI beskryf die WUO as 'n binnelandse terreurgroep, met rewolusionêre posisies wat gekenmerk word deur swart mag en opposisie teen die Viëtnam-oorlog. Die WUO het in 1970 deelgeneem aan binnelandse aanvalle, soos die tronk bevryding van Timothy Leary. Die "Days of Rage" was die eerste oproer van die WUO in Oktober 1969 in Chicago, wat ooreenstem met die verhoor van die Chicago Sewe. In 1970 het die groep 'n "Verklaring van 'n staat van oorlog" teen die regering van die Verenigde State uitgereik onder die naam "Weather Underground Organization".


'n Voerkraal is 'n soort diervoedingskema wat aangewend word in fabrieksboerdery vir die afronding van vee, veral vleisbeeste, maar ook varke, perde, skape, kalkoene, hoenders of eende, vir slagdoeleindes. Groot beesvoerkrale staan soms bekend as Gekonsentreerde Diervoedingskemas. Voerkrale kan duisende diere huisves in 'n roosterrangskikking van krale. Meeste voerkrale benodig 'n toegekenne owerheidspermit en moet planne implementeer vir die wegdoening van die groot hoeveelheid afval wat gegenereer word. In die VSA het die Omgewingsbewaringsagentskap byvoorbeeld die gesag by wyse van die Waterwet om alle intensiewe diervoedingskemas te reguleer. Hierdie gesag word in sekere gevalle na indiwiduele state gedelegeer. Voor opname in 'n voerkraal, word beeste meestal aangehou op weiveld van plaaslande of op aangeplante graanvelde soos groenkoringweiding. Sodra beeste die nodige opneemmassa bereik, naamlik ongeveer 300 kg (650 pond), word hulle verplaas na 'n voerkraal om 'n gespesialiseerde dieet te volg van hooi, mielies, sorghum en verskillende ander graansoorte, neweprodukte van voedselverwerking, soos suikerbeetafval, molasse, sojaboonmeel, dierebyprodukte of katoensaadmeel, en minerale. In die Amerikaanse noordweste en Kanada, word gars, laegraad hardetarwe, kekererte, hawer en by geleentheid aartappels aangewend as voeding.


Agra (Hindi: आगरा, Oerdoe: آ گرہ, uitgespreek /ˈɑːɡrə/) is 'n groot stad in die Indiese deelstaat Uttar Pradesh. Die stad is ook die tuiste van die Taj Mahal langs die Yamunarivier. In 2010 het die stad 'n bevolking van sowat 1,7 miljoen gehad. Wikimedia Commons het meer media in die kategorie Agra. (en) (hi) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Dertigjarige Oorlog (1618–1648) was een van die verwoestendste konflikte in Europese geskiedenis. Die oorlog is hoofsaaklik (dog nie uitsluitlik) in Duitsland geveg en het met tye die meeste lande van Europa betrek. Seeoorlogvoering het ook oor die seë gereik en die koloniale vorming van toekomstige nasies beïnvloed. Die oorsprong van die konflik en die doelwitte van die deelnemers is ingewikkeld en daar kan nie na één spesifieke geval verwys word as die hoofrede vir die oorlog nie. Die oorlog was oorspronklik geveg as 'n godsdienstige konflik tussen Protestante en Katolieke in die Heilige Romeinse Ryk, alhoewel geskille oor die interne politiek en balans van mag binne-in die Ryk ook 'n belangrike rol gespeel het. In hierdie fase het die oorlog 'n voortsetting geword van die Bourbon-Habsburg-wedywering vir Europese politieke superioriteit, wat weer gelei het tot verdere oorlogvoering tussen Frankryk en die Habsburg-magte, met minder klem op godsdiens. Een van die grootste gevolge van die Dertigjarige Oorlog was die uitgebreide verwoesting van algehele streke; tallose gebiede is verweer deur plunderende troepe.


Die Spaans-Amerikaanse Oorlog (Engels: Spanish–American War, Spaans: Guerra hispano-estadounidense) was 'n gewapende stryd tussen die Verenigde State van Amerika en Spanje, wat op 25 April 1898 met die Rewolusie in die Filippyne en Kuba begin het en op 12 Augustus 1898 met die anneksasie van die Filippyne, Guam, Kuba en Puerto Rico deur die Verenigde State van Amerika geëindig het. Met die oorlog het Spanje sy laaste beduidende kolonies verloor, terwyl die VSA 'n imperialistiese mag geword het. Ná sy neerlaag het Spanje die Karoline-eilande, die Noordelike Mariana-eilande en Palau aan die Duitse Keiserryk verkoop, wat ná die einde van die Eerste Wêreldoorlog weer verloor is. Kuba het op 20 Mei 1902 onafhanklik geword en ná die Tweede Wêreldoorlog die Filippyne op 4 Julie 1946. Guevara, Sulpicio, ed. (2005), [URL "Philippine Declaration of Independence"], The laws of the first Philippine Republic (the laws of Malolos) 1898–1899, Ann Arbor, Michigan: University of Michigan Library (published 1972), URL, besoek op 2013-01-02 .


John Everett Millais (Engelse uitspraak: m|ɪ|l|eɪ; 8 Junie 1829 – 13 Augustus 1896) was ‘n Engelse skilder en illustreerder wat een van die stigterslede van die Broederskap van die Pre-Rafaëliete was. Hy was ‘n wonderkind wat op die jeugdige ouderdom van elf jaar die jongste student geword het om in te skryf by die kunsskole van die koninklike akademie. Die Broederskap van die Pre-Rafaëliete is gestig by sy ouerhuis in Londen, geleë by Gower Street 83 (nou nommer 7). Millais het die bekendste eksponent van die styl geword; sy skildery Christ in the House of His Parents (1850) het aansienlike kontroversie geskep, asook ‘’Ophelia’’ in 1850 -1851, wat miskien gesien kan word as die beliggaming van die Beweging se ideale. Teen die middel van die 1850’s het Millais begin wegbeweeg van die Pre-Rafaëlitiese styl, ten einde ‘n nuwe vorm van realisme in sy werk te skep. Sy latere werke was uiters suksesvol en het Millais een van die rykste kunstenaars van sy era gemaak. Sommige voormalige bewonderaars, insluitende William Morris, het dit egter as ‘n verdraaiing van die waardes van die broederskap gesien.


Paul Leonard Newman (26 Januarie 1925 – 26 September 2008) was ’n Amerikaanse akteur, rolprentregisseur en professionele renjaer. Hy het verskeie pryse gewen, onder meer ’n Oscar vir beste akteur sy rol in The Color of Money en nog agt Oscar-benoemings, ses Golden Globes (insluitende drie erepryse), ’n Bafta, Screen Actors Guild-prys, Cannes-rolprentfees-prys, Emmy en nog talle erepryse. Hy het ook as renjaer verskeie nasionale kampioenskappe gewen. Newman is in Shaker Heights, Ohio, gebore as die seun van Arthur Sigmund Newman, eienaar van ’n sportwinkel, en Theresa Fetzer of Fetsko. Sy pa was Joods; sy ouers was immigrante uit Hongarye en Pole. Sy ma was die dogter van ’n Slowaakse egpaar van Homonna in Hongarye (nou Humenné in Slowakye). Newman het ’n broer, Arthur, gehad wat later ’n vervaardiger en produksiebestuurder geword het. Newman het vroeg al belangstelling getoon in die teater en op sewe het hy sy debuut in ’n skoolopvoering van Robin Hood gemaak.


Yoshihito (嘉仁; 31 Augustus 1879 – 25 Desember 1926) was van 1912 tot 1926 die 123ste Keiser van Japan volgens Japan se tradisionele opvolgingsorde. Soos in Japan gebruiklik is hy tydens sy bewind nie by sy geboortenaam Yoshihito genoem nie, maar "keiserlike majesteit" (天皇陛下, tennō heika) of "Sy huidige majesteit" (今上陛下, kinjō heika). Sy postume naam is Keiser Taishō (大正天皇, Taishō-tennō), sy regeringstyd staan darem as Taishō-tydperk (大正時代, Taishō jidai, "groot geregtigheid") bekend. Hy is in Tokio gebore as die derde seun van sy vader, keiser Mutsuhito. Hy is opgevolg deur sy seun Hirohito. Hy is as kroonprins ingehuldig op 3 November 1889 en trou met prinses Sadako op 10 Mei 1900. Hy neem die troon by sy vader oor op 30 Julie 1912 en neem die naam Taishō aan. Tydens sy bewind het die Japannese Keiserryk saam met die Verenigde Koninkryk en die Verenigde State teen veral die Duitse Keiserryk tydens die Eerste Wêreldoorlog geveg. Hy tree egter af in 1921 weens swak gesondheid. Sy seun Hirohito is hierna bevestig as regentprins.


Nelson Mandela was President van Suid-Afrika tussen 11 Mei 1994 en 17 Junie 1999. Hy het aan bewind gekom nadat die ANC die Nasionale Party in die Suid-Afrikaanse algemene verkiesing van 1994 verslaan het. African National Congress Nasionale Party Inkatha Vryheidsparty Nelson Mandela


Deïsme verwys na die geloof in 'n godheid wat betrokke was (direk of indirek) by die skepping van die wêreld, maar sedertdien nie meer daarby betrokke is nie. (Hy het die horlosie opgewen, maar is nou nie meer hier nie.) Dit gaan gewoonlik gepaard met die verwerping van enige vorm van die bonatuurlike, en kan beskou word as 'n naturalistiese godsdiens. Dit was 'n siening van die vryedenkers wat veral na vore gekom het tydens die Verligting tussen die 17'e en 18'e eeu, en is gekenmerk deur rasionalisme. Vir hulle is die natuurlike rede die basis op grond waarvan morele besluite geneem word. Religie Agnostisisme Ateïsme Gnostisisme Monoteïsme Paganisme Pandeïsme Panenteïsme Panteïsme Politeïsme Post-teïsme Teïsme Universalisme


Robert Young "Bobby" Lee, Jr. (gebore 17 September 1971) is 'n Amerikaanse akteur en skrywer. Hy is bekend vir sy rolle in die rolprente Harold & Kumar Go to White Castle (2004), Pineapple Express (2008), Paul (2011), en A Very Harold & Kumar 3D Christmas (2011). 2004: Harold & Kumar Go to White Castle 2006: The Slanted Screen 2008: Pineapple Express 2010: Fudgy Wudgy Fudge Face 2011: Paul 2011: A Very Harold & Kumar 3D Christmas 2013: Wedding Palace 2014: Level 48 2016: Laid in America 1995: MADtv 2005: Minding the Store 2006: Live at Gotham 2006: Icons 2007: Sales Guys 2009: Equals Three 2009: Cubed 2010: Snorfin with Bobby Lee 2011: ToniLeeTV 2011: Funny by Nature 2012: Animal Practice 2012: The Burn with Jeff Ross 2012: Samurai!


Lucius Domitius Aurelianus was 270-275 keiser van die Romeinse Ryk. Hoewel hy net vyf jaar geregeer het, het hy 'n belangrike rol gespeel in die hereniging van die ryk en die beeindiging van wat die krisis van die derde eeu genoem word. Uit sy eie tyd is ongelukkig min oor hom bekend. Aurelius Victor Eutropius en die Historia Augusta, wat taamlik onbetroubaar is, stam van 'n eeu later. Daarnaas is Zosimus (5de-6de eeu) en Zonaras (11de-12de) belangrike Bisantynse bronne. Aurelianus is waarskynlik 9 September 214 of 215 in Sirmium of Dacia ripensis op die Balkanskiereiland gebore. Hy was van taamlik lae afkoms, maar het in die Romeinse leër 'n loopbaan gehad. Hy word as militêre tribuun in Moguntiacum geleër by die Sesde Legio Gallicana en in 254-258 help hy in Gallië om 'n inval van die Franke te onderdruk. Hy raak bekend om sy hardheid en genadeloosheid. Sy rol onder Gallienus is duidelik nie, maar Vopiscus skryf dat Aurelianus onder Claudius omtrent 267-269 teen die Gote en Heruli optree en die opperbevel kry. Keiser Claudius II het in September 270 van die pes gesterf en sy broer Quintillus het geprobeer om hom op te volg.


Ds. Pieter Daniël Rossouw (Kaapstad, 17 Oktober 1845 – Fraserburg, 11 Oktober 1896) was 'n predikant in die Nederduitse Gereformeerde Kerk en 'n vroeë Afrikaanse letterkundige. Die letterkundige prof. P.J. Nienaber beskryf hom as "een van die eerste en knapste Afrikaanse digters en skrywers, 'n voorstander van Afrikaans in 'n tyd toe die Kerk oor die algemeen baie vyandig was teenoor die 'kombuistaal'". Nienaber skryf: "Dit het destyds moed vereis vir 'n predikant om hom openlik ten gunste van Afrikaans uit te spreek, en veral nog in Afrikaans te skryf. Maar ds. Rossouw het nog verder gegaan as wat 'n evangeliedienaar in daardie dae geoorloof was: Hy het die eerste preke in Afrikaans in die gehate Patriot geskryf onder die titel 'Evangeli in di Volkstaal'." L.B. Odendaal in die Suid-Afrikaanse Biografiese Woordeboek Deel III skryf ds. Rossouw "se belangrikste bydrae tot die taalstryd lê in Afrikaanse klerikale geskrifte, en sy digwerk is ongetwyfeld van betekenis".


Die rugmurg is ’n lang, dun en buisagtige bondel senuweevesels en steunselle wat uit die breinstam na die lendestreek van die werwelkolom loop. Die brein en rugmurg vorm saam die sentrale senuweestelsel. In die mens begin die rugmurg by die agterkopbeen en gaan die rugmurgkanaal by die eerste nekwerwels binne. Dit strek af tot tussen die eerste en tweede lendewerwel, waar dit eindig. Die omringende benerige werwelkolom beskerm die relatief korter rugmurg. Mans se rugmurg is sowat 45 cm lank en vroue s’n omtrent 43 cm. Ook die breedte verskil, van 13 mm by die nek- en lendewerwels tot 6,4 mm by die borswerwels. Die rugmurg dien hoofsaaklik as die stuurder van senuweeseine van die motoriese korteks na die liggaam, en van die toevoerende vesels van die sintuigsenuwees na die sintuigkorteks. Dit is ook ’n sentrum vir die koördinering van baie reflekse en bevat refleksboë wat reflekse en sentrale patroonopwekkers onafhanklik kan beheer. Die rugmurg is 'n bondel senuweeweefsel wat, goed beskermd, in die boonste twee derdes van die werwelkanaal geleë is. Dit bewerkstellig kontak tussen die boliggende brein en die res van die liggaam waarmee dit in verbinding is, via 31 pare rugmurgsenuwees.


John Norman is die skrywersnaam van John Frederick Lange, Jr. (gebore 3 Junie 1931 in Chicago, Illinois, VSA), 'n kontroversiële, reaksionêre filosoof en 'n utopiese/wetenskapfiksieskrywer bekend vir sy "Chronicles of Gor" en sy geskryf oor manlik dominante/vroulik ondergeskikte Knegskap-Dissipline-Sadisme-Masochisme (BDSM). Lange was 'n filosofie professor aan Queens College van die City University of New York. Professor Lange het 'n PhD in Filosofie aan die Princeton Universiteit verwerf. Volgelinge van Norman se filosofie staan bekend as Goreane. Norman is 'n protégé van Edgar Rice Burroughs, en sy invloedryke Gor reeks toon parallelle met Burroughs se John Carter of Mars. Sy romans sluit in lang filosofiese en sosiologiese disertasies wat die onbehaaglikheid van die moderne samelewing (alles van algemene oneerlikheid tot kernwapenvernietiging) kontrasteer met die genesende skoonheid van die natuurlike gemeenskap. Hy plaas klem op om te lewe in ooreenkoms met 'n Nietzschianse natuurlike orde en steun 'n hiërargie van talent. Gebaseer op hierdie hiërargie en sy gebruik van evolusionêre sielkunde analiseer hy geslagsverskille en suggereer dan dat die vrou 'n ondergeskikte natuurlike helper is en die figuurlike slaaf van die dominante man is.


Die Sentraal-Afrikaanse Federasie of Federasie van Rhodesië en Njassaland (Engels: Central African Federation of Federation of Rhodesia and Nyasaland) was 'n dekade lange federasie tussen die destydse Britse gebiede Noord-Rhodesië en Njassaland en Suid-Rhodesië, wat op 1 Oktober 1953 tot stand gekom het en op 31 Desember 1963 ontbind is. Die federasie se totale oppervlakte van meer as 1 254 000 km2, waarvan Noord-Rhodesië meer as die helfte beslaan het, was groter as Suid-Afrika. Voor die Tweede Wêreldoorlog het Suid-Rhodesië se ekonomie noustrop getrek en is dit oorheers deur die uitvoer van onverwerkte produkte van die blanke boere en grondstowwe van kleinskaalse mynboubedrywighede. Die oorlog het die ekonomie gunstig geraak en die regering, sedert 1933 onder leiding van die eerste minister Godfrey Huggins, het die geleenthede aangegryp deur inflasie in bedwang te hou en die yster-en-staal- en tekstielbedryf met regeringsbystand aan te moedig. Die vervaardigingsbedryf het, danksy kunsmatige beskerming tydens die oorlog, gou op dreef gekom en kort voor lank die ekonomie begin oorheers.


Hrithik Roshan (Engelse uitspraak: /ˈrɪtɪk ˈrɒʃən/', gebore 10 Januarie 1974) is 'n Indiese akteur wat in Bollywoodfilms verskyn. Die seun van die filmvervaardiger Rakesh Roshan, hy het 'n verskeidenheid van filmrolle vertolk en is ook veral bekend as 'n begaafde danser. Hy is een van die hoogste betaalde akteurs in Indië en hy het talle toekennings ontvang, waaronder ses Filmfare-toekennings. Roshan het gereeld saam met sy pa gewerk. Hy het as 'n kinderakteur in verskeie films van die 1980's verskyn, en later het hy as 'n assistentdirekteur op vier van sy pa se films gewerk. Sy eerste leidende rol was in die box-office sukses Kaho Naa... Pyaar Hai (2000), waarvoor hy verskeie toekennings ontvang het. Optredes in die 2000-terrorismedrama Fiza en die 2001-ensemble-melodrama Kabhi Khushi Kabhie Gham... het sy reputasie in die bedryf gevestig maar sy films daarvolgens het minder sukses gehad. Die 2003-wetenskapfiksie Koi... Mil Gaya, waarvoor Roshan twee Filmfare-toekennings (Beste Akteur en Beste Akteur – Kritici) ontvang het, was 'n keerpunt in sy loopbaan; hy het ook in suksesvolle opvolgprente: Krrish (2006) en Krrish 3 (2013) verskyn.